Τρίτη, 14/06/2016 · Λορένα Σιούτη featured OnePlus OnePlus 3\nΤο OnePlus 3 μπορεί να μην ακολουθεί το trend με τις QHD οθόνες όπως οι υπόλοιπες ναυαρχίδες, όμως ο Κινέζος δεν παραλείπει τη μνήμη RAM 6GB. Έχει κάμερα 16 Megapixel με διάφραγμα φακού f/2.0, (Sony IMX 298, 1.12μm pixel, PDAF) w/ OIS, EIS, εμπρόσθια κάμερα 8 Megapixel με διάφραγμα φακού f/2.0, ενσωματωμένη μνήμη 64GB και μπαταρία 3000mAh. Οι διαστάσεις του είναι 152.7×74.7×7.35 χλστ., ζυγίζει 158 γραμμάρια και τρέχει Oxygen OS βασισμένο σε Android 6.1 Marshmallow.\nΣε αντίθεση με τα προηγούμενα μοντέλα, το OnePlus 3 δεν χρειάζεται προσκλήσεις και είναι διαθέσιμο από την σελίδα της OnePlus. H τιμή του στην Ευρώπη είναι 399 ευρώ και στις ΗΠΑ 399 δολάρια. Αυτή τη φορά κυκλοφορεί μόνο μια έκδοση και η τιμή αυτή είναι για τα 6GB RAM και 64GB χωρητικότητα, υπήρχαν φήμες για μια έκδοση με λιγότερη RAM και χωρητικότητα, όμως δεν ανακοινώθηκε (τουλάχιστον όχι ακόμη).\nΕντάξει δεν έχω λόγια με 399 αν όντως έχει τόσα κ Ελλάδα δεν νομίζω να παίρνεις κάτι με τέτοια σπεξ το κινητό ράβει άξιος διάδοχος του one plus one γιατί το two κατ εμε ήταν μαπα\nΠάμε ένα OnePlus3 VS Galaxy S6 : ->Μέγεθος : 152.7 x 74.7 x 7.4 mm VS 143.4 x 70.5 x 6.8 mm ( προτιμώ σαφώς S6) ->Τεχνολογία οθόνης : Optic Amoled VS Super Amoled ( δεν μπορώ να εκφέρω άποψη μιας και δεν έχω δει ποτέ τι εστί optic amoled. Πάντως είναι πολύ καλό ότι φορούν amoled και τα 2) ->Ανάλυση : 1080 x 1920 VS 1440 x 2560 ( προτιμώ S6 όμως να με επηρεάζει αυτή η σύγκριση) ->Ποιότητα κατασκευής : Ισοπαλία ->CPU :Qualcomm MSM8996 Snapdragon 820 VS Exynos 7420 Octa ( προτιμώ S6 χωρίς όμως να με επηρεάζει αυτή η σύγκριση ) -> RAM : 6GB VS 3GB ( προτιμώ OnePlus3 ) -> Κάμερα :16 MP, f/2.0 VS 16 MP, f/1.9 ( δεν έχω δει συγκριτικά αλλά πάρα πολύ πιθανό το S6 να είναι πολύ ανώτερο στην ποιότητα της φωτογραφίας ) -> Μπαταρία :3000 mAh VS 2550 mAh ( προτιμώ ΟnePlus 3 που μάλιστα λόγω και της μικρότερης ανάλυσης οθόνης θα έχει λογικά πολύ μεγαλύτερη διάρκεια ζωής μπαταρίας) ->Τιμή : 400€ VS 380€ Συμπέρασμα : Όποιος δίνει πολύ μεγάλη βάση στο πρακτικό μέγεθος, στην άριστη κάμερα και στην πολύ υψηλή ανάλυση οθόνης τότε πάει χωρίς συζήτηση για το… Συνέχεια »\nΚώστα, τι είδους πληρωμές δέχεται η σελίδα της OnePlus? Θα έχουμε θέμα με απευθείας χρέωση της κάρτας μας η πρέπει να φορτώσουμε λεφτά στο Paypal?\nΠαιδια γνωριζει κανει αν η κατασκευη ειναι απο αλουμινιο η πλαστικο ?\nΠαραγγέλθηκε ηδη 😉\nΠρος Dimos , το πέρασα μέσω PayPal και πέρασε κανονικά, αν και δεν το περίμενα, συνδεμένο με πιστωτική Alpha Visa\nΕντάξει αυτό είναι πραγματικά flagship killer!! Με όλα τα χαρακτηριστικά των υπόλοιπων φετινών ναυαρχίδων , και τιμή 300 € κάτω!!\n@JohnWave : Δεν καταλαβαίνω γιατί συγκρίνεις με S6… To Oneplus 3 έχει τα χαρακτηριστικά του S7 και τη μισή τιμή! Με τη λογική σου σε μία σύγκριση S6 με S7 το S6 δηλαδή κερδίζει κατά κράτος? Δεν έχει νόημα..\n@Πέτρος Π Η λογική του είναι ότι εγώ που διαθέτω 400€ τι θα πάρω? Το S7 των 500+€ ή το S6 / OnePlus των 400- € ?\n@Κώστας Βλαχάκης θα έχουμε unboxing και hands on στο τέρας από πάνω??\n@Gvirginia : Εννοείται ότι θα πάρεις το Oneplus3, αφού έχει τα καλύτερα specs που κυκλοφορούν αυτή τη στιγμή.. Άσε που με τους ρυθμούς που τρέχει το android το S6 θεωρείται ήδη “περσινά ξινά σταφύλια”… Σκέψου ότι ήδη το S7 είναι τόσο καιρό στην αγορά, σε λίγο βγαίνει και το note… Ποιος θα ασχολείται ακόμα με το S6 σε λίγο καιρό? Άντε να πάρει κάνα Marshmallow, κιαυτό με το ζόρι… Δυστυχώς έτσι είναι ο κόσμος των Android… Αλλιώς παίρνεις το 950 με Windows και έχεις μια άριστη συσκευή, με αναβαθμίσεις σίγουρα για 3-4 χρόνια!\nΆντε πάλι με τις κάμερες που πετάγονται από πίσω..\nΦοβερά χαρακτηριστικά!!!! Μου αρέσει πολύ που έχει 64 γιγα…. Όπως και το γεγονός ότι έχει μία και καλή έκδοση… Δε μου αρέσει που δε παιρνει επιπλέον μνήμη αλλά μικρό το κακό…\nΠοιό trend ρε παιδιά τώρα…?? Άντε από κει με την άχρηστη, αχρειαστη και χωρίς κανένα αντίκρυσμα σε βίντεο υλικό 2k..\nΈνα μεγάλο μπράβο από μένα στην oneplus που δίνει βάση στην ουσία…\n@Johnwave.. z3 plus στα 3 κατοσταρικα με τα πάντα όλα και άσε για τους άσχετους το ελλειπεστατο s6 στα 4 κατοσταρικα…\nΓια μενα, οπως το op1 ηταν flagship killer με ολη τη σημασια στης λεξης, το ιδιο ειναι και αυτο! Αξιος διαδοχος το op3. Και το βασικοτερο… ΧΩΡΙΣ τις κωλοπροσκλησεις!\nΠιστευω ειναι και θα ειναι απο τις δυνατοτερες επιλογες για φετος.\nΤην Εγγύηση ποιος την καλύπτει στην Ελλάδα;\nΤο παρήγγειλα κι εγώ\nΆντε να δούμε και την oneplus 😛\nΜία ζωή Huaweiάκιας ήμουν που λέει κι ο Βλαχάκης\n@Πέτρο Π. σύγκρινα με το S6 και όχι με το S7 γιατί ακριβώς όπως σου είπε και o Gvirginia το S6 παίζει στο ίδιο επίπεδο τιμής. Eπίσης η σύγκριση στέκει άνετα αφού σε κάποιους τομείς υπερτερεί το S6 ( oθόνη,κάμερα) και σε άλλους το OnePlus3 ( ram, μπαταρία). Τέλος να σε ενημερώσω ότι το S6 έχει πάρει την Μ από το Μάρτιο.( πρόσφατα την πήρε και το Νote 4 που κυκλοφόρησε τέλη του 2014). Όσο για το 950, πραγματικά έχω πάψει να ασχολούμαι με τις Windows συσκευές όπως και σχεδόν όλοι οι καταναλωτές οπότε δεν το έβαλα σε σύγκριση μιας και δεν θα ενδιαφερόταν κανείς.\n@Ιωάννης jb, πολύ καλή επιλογή και το Ζ3+ στα 350€. Τώρα για ποιο από τα 3 πρέπει να επιλέξει κάποιος , αυτό έχει να κάνει με το ποια κριτήρια βάζει πιο ψηλά.\nΣτην Ελλαδα της οικονομικης κρισης + τα capital controls, ειναι πολυ θετικο που υπαρχουν καταναλωτες μου μπορουν και αγοραζουν smartphone αξιας πανω απο 100€ χωρις καμια επισημη τεχνικη υποστηριξη στον τοπο τους.\nTo Z3+ είναι πολύ καλή επιλογή για τον Χειμώνα μια και χρησιμεύει και σαν τοστιέρα με τόση υπερθέρμανση που εμφάνιζε οπότε τώρα με τις ζέστες δεν το προτείνω. Βέβαια είναι Sony , δηλαδή μάρκα που δεν βλέπεις συχνά λόγω χαμηλών πωλήσεων και αυτό μετράει για κάποιους που προτιμούν να έχουν μάπα κινητό αλλά σπάνιο.\nΕδώ υπάρχουν άτομα που προτείνουν προβληματικά κινητά που έχει βουίξει ο τόπος ότι παθαίνουν υπερθέρμανση ως βέλτιστες επιλογές (Ζ3+) και αποκαλούν τους υπόλοιπους άσχετους. Δεν υπάρχει σωτηρία.\n@Νίκος την εγγύηση την καλύπτει η ίδια η εταιρεία, εφόσον το έχεις αγοράσει μέσα από το επίσημο Ελληνικό site. Εάν προκύψει πρόβλημα επικοινωνείς μαζί τους και είτε λύνεται εξ αποστάσεως αν είναι κάποιο θέμα software είτε σου δίνουν οδηγίες για να τους το αποστείλεις και να επισκευαστεί ή να αντικατασταθεί, εάν είναι θέμα hardware. Προς το παρόν απαιτείται η γνώση της Αγγλικής γλώσσας για να μπορέσεις να συνεννοηθείς.\nΌσο για την παραπάνω σύγκριση, θα έβαζα τα μεγαλύτερα σε μέγεθος Samsung προς σύγκριση για να είμαστε και δίκαιοι. Αλλά και πλάι εγώ προσωπικά θα επέλεγα OP3 γιατί δεν μου αρέσει καθόλου το γυαλί στην πλάτη, ακόμα και αν η σύγκριση ήταν με το S7 όπου εκεί θα έπαιζε ρόλο η διαφορά χρημάτων. Και γι΄ αυτούς που θεωρούν πως το μικρότερο μέγεθος είναι πλεονέκτημα, για κάποιους άλλους δεν είναι. Έχω βολευτεί πλέον με τις 5,5″ και δεν θέλω να ξαναγυρίσω σε μικρότερη. Επίσης, μετά το OP2 απλά δεν ξαναγυρνάω σε Samsung. Όσο καλή και να έχει γίνει τελευταία. Εκτός και αν αποφασίσει να βγάλει flagship με Tizen. Εκεί θα το σκεφτώ για το 2ο της σειράς, εάν το 1ο τα πάει καλά.\n@Γιώργος , Ωραιο το κράξιμο για το το Z3+ αλλα μπορεί σε κάποιους όντως να αρέσει . Οσο για το θεμα της υπερθέρμανσης το έχω 4 μήνες και δεν έχω το παραμικρό προβλημα ή γενικα παράπονο απο το τηλέφωνο. Γενικα με το update σε 6,0 λύθηκαν πολλά προβλήματα οποτε καλύτερα θα ταν να ενημερώνεσε και εσυ αντίστοιχα πριν κράξεις. Και οσο για το αν είναι μάπα το κινητό ασε αυτους που το έχουν στην κατοχή τους να το κρίνουν. Φιλικα παντα.\n@JohnWave Δεν καταλαβαίνω γιατί στη σύγκρισή σου αναφέρεις ότι στην ποιότητα κατασκευής είναι ισοπαλία ? Φίλος μου έχει το S6 και πρέπει να σου πω ότι ότι τα “metal frames” που έχει είναι επινικελωμένες πλαστικούρες που με τον καιρό φθείρονται και μάλιστα έντονα. Σε όλα τα κινητά της η one plus έχει πολύ προσεγμένη solid κατασκευή, σε αντίθεση με ακριβότερες μάρκες όπως η samsung. Πιάσε ένα one plus στα χέρια σου και θα καταλάβεις (οποιοδήποτε). Επίσης ο όρος phablet αναφέρεται στα χαρακτηριστικά ? ή στο μέγεθος της συσκευής ? Διότι η διαφορά στο μέγεθος της συσκευής είναι μόλις 0.4 inches, επομένως αν κρίνω από το one plus 2 (5.5 inches) που είναι τόσο compact ώστε να φαίνεται σαν 5.0 inches αυτό το κριτήριο δεν έχει κανένα νόημα. Επομένως προτιμώ να έχω κινητό με τα χαρακτηριστικά του one plus 3 και μέγεθος όσο αυτό ενός mainstream κινητού. Οι κάμερες και των 2 κινητών είναι σε οριακά επίπεδα ισάξιες. Ενδεχομένως όντως του S6 να είναι ελαφρά καλύτερη άλλα δεν μπορείς κατ’ ευθείαν να το βάλεις στην πρώτη κατηγορία κινητών που αναφέρεις ως πρακτικά, επειδή απλά έχει οριακά καλύτερη κάμερα, είναι απειροελάχιστες οι διαφορές. Γνώμη μου είναι ότι τα 6G RAM είναι αρκετά… Συνέχεια »\n@johnwave στο θεμα μπαταριας φιλε μου μην κοιτας μονο τα νουμερα.. Το σ6 ακτιβ ειναι τερας στην μπαταρια.. Και το σ6 βεβαια δν ειναι κακο με endurance rating 73 οταν το htc 10 εχει 66 με ιδια αναληση οθονης και 500 mah περισσοτερα.. Και το πλας 2 εχει 61 στα 3300mah..οποτε κρατα μικρο καλαθι για το 3αρι..\nγια οσους εχουν ενδοιασμους περι καμερας, μολις ειδα αυτο το βιντεακι.\nαν και ειμαι κατοχος του OnePlus X μολις διαβασα πως δεν θα ξαναυπαρχει συνεχεια πανω στο μοντελο X Και θα επικεντρωθουν πλεον στα flagships.\nοπως και να εχει..επειδη προσωπικα ειμαι πολυ ευχαριστημενος απο το OPX…ναι με ψηνει ασχημα και το OP3. Μαλλον θα το τσιμπησω και εγω συντομα!\n(εχουνε και ωραια Bundles στο site τους)\nΚαι γιατί όχι το LeEco Le Max 2; Στα 370 το 6/64 και 270 το 4/32 από AliExpress.\nΦιλε Dimis_tms που ειδες οτι το πλαισιο το s6 ειναι βαμμεμη πλαστκιουρα?\nΓιατι μάλλον όσα μεταχειρισμενα βλέπουμε με βουλιαμενες γωνίες μαλλον πρεπει να χουν κανει με photoshop…..\nΡε παιδιά έλεος τι το συγκρίνετε με το S6???\nΆλλο το space grade aluminum και άλλο το γυαλί. Ποιότητα κατασκευής +1op3\nΟθόνες καλύτερα full HD. Λιγότερη ενέργεια περισσότερη αυτονομία. Για μένα +1op3\nDash charge 5 volt 4A omg καμία σχέση με την χελώνα το S6. Usb type C το S6? Καληνύχτα. +1op3.\n3gb ram με 6gb? Καληνύχτα +1op3\n32gb εναντι 64gb? Πάλι Καληνύχτα +1 op3\nExynos 7420 vs snapdragon 820?? Τι να πρωτοπω ρε παιδιά? Τιμή? Αν συνεχίσω θα σας καληνυχτησω όλους….. Ούτε με το S7 συγκρίνεται που είναι πιο χοντρό. Μην μιλήσω για δύο κάρτες sim και αρχίζουν και κλαίνε αυτοί που πήραν το S7….\nΓια όσους επέλεξαν να το αγοράσουν ή το έχουν ήδη στα χέρια τους, γνωρίζεται αν υπάρχει κόστος εισαγωγής ή γίνεται αποστολή από EU?\nΤρομερα δυνατο ! Και με οθόνη 73.1% ειναι πολυ decent απο μπεζελ! Μονο η καμερα που εξεχει το χαλαει\nαυτο η το lg g5?\nΠαιδιά εντάξει να το δεχτώ να το συγκρίνετε με το s6. Αλλά όχι με το 7. Είναι βλασφημια σε όλους τους τομείς πλην της Ραμ\n@KostasB, το μέγεθος στην επιλογή συσκευής μετρά πολύ για αρκετούς καταναλωτές. Όπως εσύ δεν θα ασχοληθείς καθόλου με αγορά συσκευής 5.0 ιντσών όσο καλή κι αν είναι, έτσι κι εγώ δεν ασχολούμαι με αγορά συσκευής 5.5 ιντσών. Γι΄αυτό και είπα ότι το S6 αφορά αυτούς που θέλουν να κινούνται κοντά στις 5.0 και το ΟP3 στα phablets. @Dimis_tms, 1)κατέχω το S6 από τον Ιανουάριο, αθήκωτο και τα πλαϊνά δεν έχουν αποκτήσει ούτε μια ελάχιστη χαρακιά. Σαν καινούργιο εντελώς. Μάλλον ο φίλος σου πήρε fake S6. 2) o όρος phablet αναφέται στο μέγεθος. Ναι το ΟP3 έχει πολύ καλό screen/body ratio αλλά και πάλι αν δεις το 1ο post μου υπάρχει σαφής διαφορά στις διαστάσεις. Έναν πόντο ψηλότερο και μισό πόντο πλατύτερο.Τώρα αν πεις “ε σιγά τη διαφορά”, πίστεψέ με για εμάς που με το ζόρι έχουμε πάει στις 5.1, μας φαίνεται αρκετή η διαφορά. 3) επειδή δεν έχουμε δει συγκριτικά κάμερας του ΟP3, δεν μπορεί καταρχάς κανείς να βγάλει ασφαλές συμπέρασμα. Απλά η εμπειρία μου από το παρελθόν των εταιριών λέει ότι το OP3 δεν θα φτάσει την κάμερα των S6/S7/G5 και η διαφορά στην ποιότητα της φωτό θα συνεχίσει να είναι μεγάλη. Δεν έχω κανένα πρόβλημα να διαψευστώ αλλά… Συνέχεια »\nΤο s6 είναι 100 φορές καλύτερο από αυτήν την κινεζια! SAMSUNG RULES!\n@Kostas απο την στιγμη που το αγοραζεις απο την επισημη σελιδα δεν εχει καποιο εξτρα κοστος. Εγω το παραγγειλα. Ειναι κινηταρα. Τωρα τι λενε μερικοι οτι δεν ειναι καλο ειτε οτι η samsung ειναι καλυτερη μου ειναι αδιαφορο. Ο καθενας αγοραζει οτι γουσταρει να πληρωσει.\nΤο S6 είναι σούπερ λέει. Μου θυμίζεις την κολοβή αλεπού του Αισώπου.Αν επειθες τον εαυτό σου δε θα τα εγραφες.\nΤο S6 μαζί με το Note 5 και το Nexus 6P ήταν τα 3 καλύτερα κινητά του 2015. Τώρα έχουμε 2016 και φέτος τα καλύτερα είναι το S7 και το G5.\nΤο OPO φαίνεται καλό κινητό αλλά 400 ευρώ για μάρκα άγνωστη στην Ελλάδα (εδώ τα Huawei και η πλειοψηφία δεν τα ξέρει) και χωρίς σέρβις σε περίπτωση που χρειαστεί κάτι δεν τα έδινα. Άλλωστε μέχρι τον Σεπτέμβρη και το Samsung και το LG θα έχουν πέσει κάτω από 400.\nΣυγγνώμη ρε παιδία, πώς κάνετε την πληρωμή με τα capital controls? Υποτίθεται ότι δεν μπορείς να ψωνίζεις από το εξωτερικό….\nΕγω παντως εσπρωξα το 6S και το παρηγγειλα,το περιμενω στις 28 ιουνιου.\nTo μοναδικο χειροτερο που έχει το oneplus 3 σε συγκριση με ολα τα άλλα ειναι η οθόνη και brand name. Το οτι συγκρινεις τον 7420 με τον 820 και σε αυτο να νικαει ο 7420 ειναι απλα αστειο… καταρχας τα benchmark μιλάνε απο μονα τους. Σιγουρα δεν είναι παντα αντιπροσωπευτικο κριτηριο αλλα οταν μιλάμε για 60000 διαφορα τοτε ναι ειναι κριτηριο. το galaxy s6 έχει περίπου 80000 στο antutu το s7 εχει 131000 το oneplus 142000. Δε ξέρω πραγματικα με ποια λογικη δε συγκρινεται με τις υπολοιπες ναυαρχίδες. Επειδή δεν έχει το όνομα? Ακριβως γι αυτο ξεκινάει με τιμη 400€ στα 64gb και δεν στοιχιζει 600€ που στοιχιζει το S7 στα αντιστοιχα gb. Συμφωνω με τον Γιωργο για τα κινητα του 15 αν κ το s6 δε θα το έπαιρνα ποτέ λογω μπαταρίας και το 6p λογω επεξεργαστη, ο 810 ζεσταινεται. Προτίμησα το meizu pro 5, πιθανότατα αγνωστο για τους περισσότερους αλλα φοραει ιδιο επεξεργαστη με s6 καλυτερη μπαταρια καλυτερη φωτογραφια και περισσότερη ram, αλλα δεν ειναι brand. Οταν το κινητο με μετρια χρηση δε σου βγάζει τη μερα τοτε για εμένα δεν αξίζει. Οπως κ να χει σταματήστε να υποτιμάτε τοσο πολύ τις “κινεζιες” γιατι αν δεν ήταν αυτοι… Συνέχεια »\nΠαπαροκας @ κ Nio @ συμφωνω απολυτα!!!!!!!Αλλα πιο να παρω αυτο η το mate 8 ρε παιδια;\nΦωτη και τα 2 ειναι καλά εγώ θα έπαιρνα το oneplus 3 κυρίως λόγω μεγέθους, 6.3″ ειναι πολυ δυσκολο να τις κουβαλας\nπαιδια εγω θελω να παρω το oneplus 3 αλλα δεν ξερω αν με τα capital controls θα μπορεσω….\nαν δεν μπορεσω σκεφτομαι για s6 edge… δεν ξερω τι λετε και εσεις?\nαμα ξερετε πως μπορω να παρω το oneplus πειτε μου παρακαλω .\nεπεισης θα ηθελα να ρωτησω αν το oneplus θα ειναι συμβατο με τις καρτες sim εδω στην ελλαδα\nΤι sar εχει;\n@Λευτέρης το LG g5 φυσικά.\nΜην κοιτάς που ενθουσιάζονται όλοι πως και καλά έχουν βρει killer deal, το μόνο flag ship killer ήταν το opo1 τώρα με lg g5 στα 440 και s6 με 2 χρόνια τοπική εγγύηση δεν νομίζω πως υπάρχει καν ερώτημα.\nΕιδικά το G5 έχει ir blaster, αφαιρούμενη μπαταρία, κάρτα sd,στοιβαρή κατασκευή με ειδικό αλουμίνιο ούτε χιλιοστο δεν λιγύζει στα τεστ και την καλύτερη κάμερα στην αγορά μέχρι τώρα που ανταλάσει χτυπήματα με το s7 και έχουν και ολοκληρωμένο software το opo3 έχει 6 gb ram και δεν κρατάει apps στο background δηλαδή αγοράζεις με την προοπτική ότι κάποια στιγμή θα φτιάξει.\nΚαι σε καμία περίπτωση δεν σου λέω πως δεν είναι καλό το opo3 απλά σου λέω πως στην ίδια τιμή υπάρχουν καλύτερα και δεν έχουν το HTC/Samsung design.\nΠαιδια καλησπερα,οριστε η χρηση της μπαταριας μου.\nΤερας η συσκευη.\nNio +100000 Φιλε έγραψες!!!!! Κινηταρα παίδες η επομενη μου αγορά!!!\nΔειτε το fix 4 μερες μετα το 1ο τεστ, στο 1ο τεστ η διαφορα ήταν περιπου 40 sec υπερ του samsung\nΦώτη και εγώ ζαχαρωνα το mate 8 αλλά αυτό είναι πολύ καλύτερο. Ακόμα και από το G5. Ο άλλος το συγκρίνει με το S6. Εδώ κοντραρεται όπως λέει ο hi2all με το S7 edge. Δες το βίντεο.\nΕγώ πάντως από το σκρουτζ που είχα πολλά κινητά να παρακολουθώ τις τιμές τους τα έσβησα όλα. Όταν έρθει η ώρα πάω για oneplus 3. Το πιο ολοκληρωμένο πακέτο στην καλύτερη τιμή. Και άσε τους άλλους να χτυπιουνται….\n@micr0g ποστάρεις πάλι τις εικόνες με τη μπαταρία?? Νομίζω θα ενδιαφέρει πολλούς όπως κι εμένα..Είναι όντως τόσο καλή η μπαταρία του?? Γιατί σε όλα τα υπόλοιπα δείχνει πολύ δυνατό..\n@micr0g Δώσε μας περισσότερες πληροφορίες για τη μπαταρία..δεν ανοίγουν τα λινκ..βγάζεις μέρα??\nρε παιδια τι 400 € λέτε, το κινητό είναι πανάκριβο, μόλις το είδα στα 550+€ στο σκρούτζ…


Δον Κιχώτης: Ιανουαρίου 2011\nΠροβολή της ταινίας "Ο Κυνόδοντας" [Παρασκευή 28/1, 20.00]\nΟ Δον Κιχώτης ταξίδεψε μέχρι το μακρινό Hollywood προκειμένου να βρει μια κόπια της ελληνικής ταινίας Κυνόδοντας αφού πλέον ο θείος Oscar έριξε τα δίχτυα του στην Ελλάδα και ψάρεψε λαβράκι.\nΗ μεγάλη επιτυχία του Γιώργου Λάνθιμου έκανε το γύρο του κόσμου και κατέληξε στο Άργος!\nΜια ταινία για τα "μεγάλα κ' υψηλά τείχη" που υψώνονται τριγύρω μας αλλά ποτέ δεν καταφέρνουν να σβήσουν από τη μνήμη μας την αληθινή φλόγα της ζωής: την ελευθερία...\nΑυτή την Παρασκευή στις 20.00 μ.μ. στον ανοιχτό κοινωνικό χώρο Δον Κιχώτης\nΚαλαμαρά 4 στο Άργος\nΑναρτήθηκε από donquixoteargos@gmail.com στις 4:02 π.μ. Δεν υπάρχουν σχόλια:\nΈκθεση ζωγραφικής - modern art - stencil\nΟ Δον Κιχώτης φιλοξενεί έργα ζωγραφικής-modern art-stencil του Βαγγέλη Παντώτη.\nΔιάρκεια έκθεσης: 20-21-22 και 27-28-29 Ιανουαρίου\nΑναρτήθηκε από donquixoteargos@gmail.com στις 11:49 π.μ. Δεν υπάρχουν σχόλια:\nΕτικέτες Έκθεση Ζωγραφικής\nΟ Άθως Δανέλης στο Δον Κιχώτη (video)\nΣτιγμιότυπα από τις παραστάσεις Καραγκιόζη που έδωσε ο Άθως Δανέλης στο Δον Κιχώτη:\nΑναρτήθηκε από donquixoteargos@gmail.com στις 9:26 π.μ. Δεν υπάρχουν σχόλια:\nΟ Δημήτρης Προύσαλης για τις Λαϊκές Παραδόσεις (video)\nΔυο βίντεο με στιγμιότυπα από την παρουσίαση του ημερολογίου 2011 των εκδόσεων Α/συνεχεια με θέμα "Λαϊκές παραδόσεις από τις γωνιές της Ελλάδας":\nΑναρτήθηκε από donquixoteargos@gmail.com στις 10:44 μ.μ. Δεν υπάρχουν σχόλια:\nΕκδήλωση για τη μουσική με τον Μ. Παπαμακάριο [Τετάρτη 5/1, 19.30]\nΟ Δον Κιχώτης θα φιλοξενήσει την Τετάρτη 5/1 στις 19.30 τον Μιχάλη Παπαμακάριο, μουσικό συντάκτη και συγγραφέα του βιβλίου "Φυσάει Κόντρα" σε μια συζήτηση για τη μουσική των αντιστάσεων και την αντίσταση της μουσικής.Η γνώση και εμπειρία του Μιχάλη Παπαμακάριου συνοδευόμενες από την χρήση οπτικοακουστικού υλικού εγγυώνται μια ενδιαφέρουσα βραδιά.\nΑκολουθεί κείμενο από το οπισθόφυλλο του βιβλίου "Φυσάει Κόντρα":\nΝα ανακαλύψουμε ξανά το rock της αντίστασης, την electronica της αμφισβήτησης, το hip hop της ανατροπής. Το πολιτικό τραγούδι επιστρέφει, είναι εδώ, ζωντανό και επικίνδυνο. Οι συναυλίες κατά του πολέμου και της παγκοσμιοποίησης. Ο Marcos και η Ιντιφάντα που γίνονται τραγούδια. Τα γεγονότα και οι πρωταγωνιστές. - 87 δίσκοι-μανιφέστα του κοινωνικού και πολιτικού τραγουδιού της εποχής μας. - 23 βιογραφίες των σύγχρονων επαναστατών της μουσικής σκηνής. Μια ιστορία γραμμένη με ρυθμούς, νότες και συνθήματα. - Ένα χρονικό της μουσικής αντίστασης στους καιρούς της παγκοσμιοποίησης και του πολέμου. Στους καιρούς που παρά τις αγωνιώδεις προσπάθειες των κυρίαρχων φυσάει κόντρα... Ένα βιβλίο που "ακούγεται" δυνατά! Όπως και η μουσική για την οποία είναι γραμμένο.\nΑναρτήθηκε από donquixoteargos@gmail.com στις 1:04 μ.μ. Δεν υπάρχουν σχόλια:\nΠροβολή της ταινίας "Ο Κυνόδοντας" [Παρασκευή 28/1...\nΟ Δημήτρης Προύσαλης για τις Λαϊκές Παραδόσεις (vi...\nΕκδήλωση για τη μουσική με τον Μ. Παπαμακάριο [Τετ...


Τάρτα με γαλοπούλα, μανιτάρια και μπεσαμέλ | Κουζίνα | Bostanistas.gr : Ιστορίες για να τρεφόμαστε διαφορετικά\nτης Κικής Τριανταφύλλη 23 Δεκεμβρίου 2020 • Συνταγές • Aλεύρι για Όλες τις Χρήσεις ΓΙΩΤΗΣ, αλμυρή τάρτα, Μπεσαμέλ Γιώτης, τάρτα με γαλοπούλα και μανιτάρια\nΤα Χριστούγεννα ψήνουμε γαλοπούλα ή κότα ανάλογα με το κέφι και το γούστο μας. Αλλά το γιορτινό τραπέζι θέλει απαραίτητα και τουλάχιστον ένα πρώτο πιάτο. Στον ίδιο τόνο, λοιπόν, γιατί δεν είμαστε για κόντρες γαστριμαργικές τέτοιες μέρες, φτιάχνουμε μια τάρτα με γαλοπούλα (ή κοτόπουλο αν προτιμάτε) στα χνάρια της πολυαγαπημένης γαλλικής κις.\nΠληθωρική και νόστιμη, αυτή η τάρτα γίνεται εύκολα με Μπεσαμέλ ΓΙΩΤΗΣ και μπορεί να σου φτιάξει το κέφι στο πι και φι. Εξάλλου, αν μόνο ένα πιάτο προβλέπεται για τη φετινή γιορτή των Χριστουγέννων, και για την κάθε γιορτή, τότε μπορεί να είναι ακριβώς αυτό. Και αν τυχόν ψήσετε γαλοπούλα ή κότα, φυλάξτε τη συνταγή. Είναι ο καλύτερος τρόπος για να αξιοποιήσετε τα περισσεύματα από το ψητό πουλερικό.\n125 γρ. βούτυρο σε (θερμοκρασία δωματίου)\n50 ml νερό, περίπου\n1/2 κ.τ. γλ. αλάτι\n250 γρ γαλοπούλα ή κοτόπουλο βρασμένο\n100 γρ μανιτάρια λευκά\n4-5 κ.τ.σ. τυρί τριμμένο (κεφαλογραβιέρα, κασέρι ή άλλο της αρεσκείας σας)\nΑλάτι, πιπέρι, ελάχιστο μοσχοκάρυδο (προαιρετικά)\nΕτοιμάζουμε τη βάση. Χτυπάμε με το μίξερ χειρός το βούτυρο, τον κρόκο αυγού, και τη ζάχαρη να αφρατέψουν. Σε ένα μπολ ρίχνουμε το Αλεύρι για Ολες τις Χρήσεις ΓΙΩΤΗΣ κοσκινισμένο, το αλάτι, προσθέτουμε το μείγμα βουτύρου και λίγο νερό και ζυμώνουμε με τα χέρια για 2-3 λεπτά, προσθέτοντας λίγο νερό ή αλεύρι αν χρειάζεται μέχρι να γίνει μια ζύμη ελαστική που δεν κολλάει. Σκεπάζουμε τη ζύμη με διαφανή μεμβράνη και την αφήνουμε στο ψυγείο 15-30 λεπτά. Την ανοίγουμε με τον πλάστη και την απλώνουμε σε ταρτιέρα ή αποσπώμενη φόρμα διαμέτρου 28 εκατοστών σκεπασμένη με λαδόκολλα, έτσι ώστε να καλύπτει και τα πλαϊνά. Τρυπάμε με πιρούνι την επιφάνεια, σκεπάζουμε με λαδόκολλα, ρίχνουμε φασόλια και ψήνουμε σε προθεσμασμένο φούρνο στους 180 βαθμούς, για περίπου 15 λεπτά.\nΕτοιμάζουμε τη γέμιση. Ξεψαχνίζουμε τη βρασμένη γαλοπούλα (ή το κοτόπουλο) ή την κόβουμε σε κομματάκια. Σε βαθύ τηγάνι ρίχνουμε λίγο νερό και το ψιλοκομμένο ξερό κρεμμύδι και το αφήνουμε να γιαχνιστεί. Μόλις εξατμιστεί το νερό προσθέτουμε ελαιόλαδο, το ψιλοκομμένο φρέσκο κρεμμυδάκι και το σκόρδο (αν σας αρέσει) επίσης ψιλοκομμένο, πασπαλίζουμε με φρεσκοτριμμένο πιπέρι και σοτάρουμε ελαφρά. Προσθέτουμε τα μανιτάρια (αφού τα καθαρίσουμε και τα κόψουμε σε ροδέλες) και το πουλερικό, αλατοπιπερώνουμε και σοτάρουμε όλα μαζί τα υλικά μέχρι να χρυσαφίσουν αλλά προσοχή να μην καούν. Κατεβάζουμε από τη φωτιά, προσθέτουμε ψιλοκομμένο μαϊντανό και αφήνουμε στην άκρη.\nΕτοιμάζουμε την εύκολη Μπεσαμέλ ΓΙΩΤΗΣ σύμφωνα με τι οδηγίες που υπάρχουν στη συσκευασία, προσθέτουμε (προαιρετικά) μια πρέζα τριμμένο μοσχοκάρυδο, ρίχνουμε τα ¾ της μπεσαμέλ στο μπολ με το μείγμα πουλερικού – μανιταριών και ανακατεύουμε απαλά.\nΣύνθεση και ψήσιμο. Αφαιρούμε το κομμάτι τη λαδόκολλας με τα φασόλια από την ψημένη βάση της τάρτας και το πετάμε. Αδειάζουμε μέσα στη φόρμα τη γέμιση και ρίχνουμε από πάνω την υπόλοιπη μπεσαμέλ. Στρώνουμε καλά και σκορπίζουμε στην επιφάνεια το τριμμένο τυρί. Ψήνουμε για περίπου 30 λεπτά ή μέχρι να ροδίσει η επιφάνεια σε προθερμασμένο φούρνο στους 170 βαθμούς. Βγάζουμε την τάρτα από τον φούρνο και την αφήνουμε για λίγο να σταθεί πριν τη σερβίρουμε.\nΗ τάρτα γίνεται ακόμα πιο νόστιμη με περισσεύματα ψητής γαλοπούλας, κοτόπουλου (ή και κρέατος).\nΕκτός από λευκά μανιτάρια μπορείτε να χρησιμοποιήσετε μια ποικιλία μανιταριών ενώ γίνεται επίσης και με άλλα λαχανικά. Το πουλερικό ταιριάζει πολύ με κόκκινες πιπεριές Φλωρίνης και πράσινες κέρατα, ή κολοκυθάκια και πράσο.\nΤρώγεται ευχάριστα χλιαρή, με μια πλούσια πράσινη σαλάτα στο πλάι.\nCava Bostanistas / Monemvasia Winery: Η αναβίωση ενός βυζαντινού αμπελώνα\nCava Bostanistas/ Κτήμα Μιχαηλίδη: Με δύναμη από τη Δράμα


Τελευταία Ενημέρωση στις Δευτέρα, 30 Δεκεμβρίου 2013 22:54\nΔημοσιεύτηκε στις Παρασκευή, 16 Δεκεμβρίου 2011 01:39\nΕκτός από τα «αντικειμενικά» παθολογικά αίτια, παίζουν σημαντικότατο ρόλο και κάποιοι υποκειμενικοί «ανθυγιεινοί» παράγοντες;\nΣτο πλαίσιο, ωστόσο, της μηχανιστικής και στατιστικής προσέγγισης των παθήσεων που κυριαρχεί στη σημερινή Ιατρική, αυτή η ψυχο-βιολογική αλληλεξάρτηση αποτελεί ένα ενοχλητικό αίνιγμα: πώς η «άυλη» ψυχική στάση ή η προδιάθεση ενός ασθενούς μπορεί να επηρεάζει την «υλικότατη» σωματική του υγεία και την πορεία της θεραπείας του; Μήπως, εντέλει, για την εμφάνιση και την καταστροφική εξέλιξη μιας\nΠολλοί από εμάς θα έχουν πιθανώς ακούσει, ή διαπιστώσει από προσωπική εμπειρία, ότι οι ασθενείς που αυτοπεριγράφονται ως «αισιόδοξοι» και υιοθετούν μια μαχητική στάση απέναντι στην ασθένειά τους, κινδυνεύουν λιγότερο να πεθάνουν όταν πληγούν από μια θανατηφόρο ασθένεια απ’ ό,τι οι πιο «απαισιόδοξοι» και ψυχικά αδύναμοι ασθενείς, που υποφέρουν από την ίδια ακριβώς ασθένεια. Η κατανόηση αυτού του φαινομενικά «παράλογου» γεγονότος απασχολεί την ιατρική επιστήμη από πολύ παλιά και -δυστυχώς- ακόμη δεν έχει βρεθεί μια ικανοποιητική εξήγηση.\nΤα τελευταία χρόνια έχουν πραγματοποιηθεί πλήθος συστηματικών μελετών, οι οποίες, ενώ επιβεβαιώνουν την πραγματικότητα αυτού του φαινομένου, δεν έχουν καταλήξει σε μια μοναδική και κοινά αποδεκτή ερμηνεία του. Το γεγονός από μόνο του υποδηλώνει την εγγενή δυσκολία να αποκαλύψουμε τον περίπλοκο βιοψυχολογικό βρόχο που διαμορφώνει κάθε ανθρώπινη ύπαρξη: τις στενές διασυνδέσεις μεταξύ της βιολογικής-σωματικής και της ψυχολογικής-νοητικής διάστασης της ζωής μας.\nΚαι για να μην υπάρχουν παρεξηγήσεις, οφείλουμε εξαρχής να διευκρινίσουμε ότι η όντως σκοτεινή ιδέα του «βιοψυχολογικού βρόχου» δεν υπονοεί καθόλου την ύπαρξη δύο διακριτών «ουσιών» (ψυχή-σώμα ή νοητικό-βιολογικό). Αντίθετα, αυτή η βαθιά εδραιωμένη -αλλά εντελώς εσφαλμένη- δυϊστική αντίληψη που επιμένει να διαχωρίζει το βιολογικό-σωματικό από το ψυχικό-νοητικό, αποτέλεσε κατά το παρελθόν, και εξακολουθεί να αποτελεί και σήμερα, το πρωταρχικό εμπόδιο για την επιστημονική διερεύνηση αυτού και πολλών άλλων σχετικών φαινομένων, πόσω δε μάλλον για την κατανόηση και τη βέλτιστη θεραπευτική αντιμετώπισή τους, όταν η ρήξη του στενού βιοψυχολογικού βρόχου εκδηλώνεται ως ασθένεια!\nΕίναι, ελπίζουμε, αρκετά διαφωτιστικό να παρουσιάσουμε ορισμένες από τις πιο αξιόλογες έρευνες που έχουν πραγματοποιηθεί, με σκοπό να αποσαφηνιστεί το αν και κατά πόσο η σωστή ψυχολογική αντιμετώπιση από μέρους των ασθενών που πάσχουν από κάποια σοβαρή ασθένεια -καρδιαγγειακή ή και καρκίνο- μπορεί να επιβραδύνει ή και να ανακόψει την πορεία της νόσου.\nΚαι αν δεχτούμε ότι ισχύει κάτι τέτοιο, ισχύει άραγε και το αντίστροφο; Υπάρχουν δηλαδή ορισμένα ψυχικά χαρακτηριστικά που διευκολύνουν την εμφάνιση ή επιταχύνουν την ανάπτυξη μιας θανατηφόρου ασθένειας, όπως π.χ. ο καρκίνος; Με άλλα λόγια, μεταξύ των ασθενών υπάρχουν αρκετές «ανθυγιεινές προσωπικότητες», οι οποίες έχουν την προδιάθεση να αρρωσταίνουν βαριά και να αντιμετωπίζουν ανεπαρκώς ή παθητικά τη σοβαρή ασθένεια που τους απειλεί;\nΓια να απαντήσει σ’ αυτά τα σημαντικά -και στην πραγματικότητα συμπληρωματικά- ερωτήματα, ο Δανός ογκολόγος Αντερς Μπόντε Γένσεν αποφάσισε το 1991 να εξετάσει λεπτομερώς όλες τις διαθέσιμες τότε μελέτες σχετικά με την εμφάνιση καρκίνου του μαστού. Απώτερος στόχος του ήταν να εξακριβώσει αν, όπως διατείνονταν κάποιοι γιατροί, υπάρχει όντως ένα ορισμένο ψυχολογικό προφίλ, το οποίο αυξάνει σημαντικά τις πιθανότητες εμφάνισης αυτής της μορφής καρκίνου στις γυναίκες που το εμφανίζουν, ενώ αντίθετα οι γυναίκες που δεν εμφανίζουν αυτά τα ψυχολογικά χαρακτηριστικά σπανίως εκδηλώνουν αυτή τη μορφή καρκίνου.\nΟπως διαπίστωσε ο Γένσεν, στην πλειονότητά τους, αυτές οι έρευνες ήταν ελάχιστα πειστικές είτε γιατί αφορούσαν ένα πολύ μικρό δείγμα γυναικών είτε γιατί παρουσίαζαν συχνά σοβαρές παραλείψεις στη στατιστική τους επεξεργασία. Παρ’ όλα αυτά, αναγνώρισε ότι όντως υπάρχει κάποια αμυδρή σχέση: οι γυναίκες που έχουν δυσκολία στην ελεύθερη έκφραση των συναισθημάτων τους -όπως π.χ. οργή, πόνος ή απελπισία- τείνουν να εμφανίζουν συχνότερα καρκίνο του στήθους.\nΣε ανάλογα συμπεράσματα κατέληξαν την ίδια χρονιά και οι έρευνες δύο άλλων γιατρών, του Γιουργκ Μπέρνχαρντ στην Ελβετία και της Πατρίσια Γκανζ στις ΗΠΑ. Και σε αυτή την περίπτωση η καταστολή των συναισθημάτων φαίνεται πως σχετίζεται με τη μεγαλύτερη πιθανότητα εμφάνισης νεοπλασιών (και συγκεκριμένα στους πνεύμονες). Επειδή όμως η εμφάνιση καρκίνου στους πνεύμονες συνδέεται συνήθως και σχεδόν αποκλειστικά με τη συνήθεια του καπνίσματος, η επιρροή κάποιων αρνητικών συναισθημάτων των ασθενών δεν ήταν καθόλου εύκολο να επιβεβαιωθεί.\nΩστόσο, σταδιακά έγινε σαφές σε όλο και μεγαλύτερο αριθμό ερευνητών ότι τα άτομα που συστηματικά καταστέλλουν τα συναισθήματά τους, και κυρίως τα πιο αρνητικά, όπως ο θυμός και η οργή, έχουν μεγαλύτερες πιθανότητες να εμφανίσουν κάποια μορφή καρκίνου. Αυτό όμως δεν σημαίνει ότι υπάρχει μια αυστηρή και προβλέψιμη αιτιακή σχέση ανάμεσα σε ορισμένα ψυχολογικά χαρακτηριστικά και τον καρκίνο.\nΤο πρόβλημα με αυτές και άλλες ανάλογες έρευνες, που υποδεικνύουν ότι υπάρχει κάποια λίγο-πολύ στενή σχέση ανάμεσα στην εμφάνιση νεοπλασιών και στη συστηματική καταστολή των συναισθημάτων ή τις τραυματικές παιδικές εμπειρίες των ασθενών είναι ο αναδρομικός ή επί τούτω (ad hoc) χαρακτήρας αυτών των εξηγήσεων. Με άλλα λόγια, συνήθως οι ασθενείς απαντούν στο σχετικό ερωτηματολόγιο για το άμεσο ή απώτερο παρελθόν τους μόνο μετά τη διάγνωση του καρκίνου, γεγονός που αναμφίβολα επηρεάζει την κρίση των ίδιων και των γιατρών τους! Εξάλλου, η ζωή και η συμπεριφορά των ανθρώπων σπανίως «χωράει» στις χονδροειδείς ψυχολογικές ταξινομήσεις, όπως π.χ. άτομα του «τύπου C», στον οποίο κατατάσσονται όσοι ή όσες υποτίθεται ότι είναι πιο επιρρεπείς στην εκδήλωση νεοπλασιών, επειδή έχουν μονίμως μια ιδιαίτερα υποχωρητική, υπομονετική συμπεριφορά και σχεδόν ποτέ δεν εξωτερικεύουν τη δυσαρέσκεια ή την οργή τους. Δεν πρέπει λοιπόν να μας εκπλήσσει το γεγονός ότι μέχρι σήμερα έχουν πραγματοποιηθεί λίγες σοβαρές μελέτες για τις υποθετικές «καρκινογόνες προσωπικότητες».\nΠώς η αισιοδοξία μπορεί να συμβάλει στη θεραπεία;\nΜια τέτοια σοβαρή έρευνα για τα πιθανά ψυχολογικά αίτια κάποιων μορφών καρκίνου είναι αυτή που ξεκίνησε το 2001 ο Ερικ Ζορίλα στο Πανεπιστήμιο της Πενσιλβάνια στη Φιλαντέλφια των ΗΠΑ. Αναλύοντας και αξιολογώντας τα αποτελέσματα πολλών μελετών, ο Ζορίλα κατέληξε στο συμπέρασμα ότι οι καταθλιπτικοί ασθενείς είχαν συνήθως ένα πολύ εξασθενημένο ανοσοποιητικό σύστημα. Ειδικότερα, αρκετοί από αυτούς παρουσίαζαν δραστική μείωση των λευκών ημισφαιρίων στο αίμα, τα οποία ως γνωστόν παίζουν αποφασιστικό ρόλο στην άμυνα του οργανισμού απέναντι σε εξωγενείς ή ενδογενείς παθογόνους παράγοντες.\nΣε μια άλλη ανάλογη μελέτη του 2002, ένα ζευγάρι ερευνητών, η Τζάνις Κίκοτ και ο Ρόναλντ Γκλέιζερ, αποκάλυψαν ότι στο αίμα των καταθλιπτικών ατόμων υπάρχει υψηλότερη συγκέντρωση κυτοκινών (ειδική τάξη ρυθμιστικών μορίων που παίζουν σημαντικό ρόλο σε όλες σχεδόν τις κυτταρικές λειτουργίες), η παρουσία των οποίων συμβάλλει στη δημιουργία φλεγμονών. Οι φλεγμονές των ιστών με τη σειρά τους επιταχύνουν τη γήρανση των ιστών, ενισχύουν την υπερδραστηριότητα του καρδιαγγειακού συστήματος και η υπερβολική συσσώρευσή τους είναι καρκινογόνος. Από αυτή την έρευνα προκύπτει ένας πρώτος πιθανός μηχανισμός για τη δημιουργία καρκινωμάτων από ψυχολογικά αίτια, μια δυνατότητα που πολλοί γιατροί εξακολουθούν να αρνούνται.\nΣε μετέπειτα εκτενείς έρευνες, όπως αυτή που πραγματοποιήθηκε στο Μόναχο από τη Σουζάν Σέλεν και την ομάδα της, εξέτασαν 2.169 καρκινοπαθείς που θα υποβάλλονταν σε ακτινοθεραπεία. Από αυτή, όπως και από πολλές άλλες πιο πρόσφατες έρευνες, προέκυψε ότι η ψυχική διάθεση του ασθενούς επηρεάζει σημαντικά την πορεία της ασθένειας. Μια αισιόδοξη και μαχητική στάση διευκολύνει σημαντικά τη θεραπευτική αγωγή και συμβάλλει στην επιβράδυνση των καταστροφικών εκδηλώσεων της νόσου.\nΤο αποφασιστικό ερώτημα είναι αν οι πιο αισιόδοξοι και μαχητικοί καρκινοπαθείς ζουν περισσότερο από τους πιο απαισιόδοξους και παραδομένους στην κακή μοίρα τους ασθενείς. Σ’ αυτό το σημείο οι απόψεις των ειδικών εξακολουθούν να διίστανται: κάποιοι απαντούν θετικά, άλλοι όμως είναι περισσότερο επιφυλακτικοί, επειδή θεωρούν ότι δεν διαθέτουμε ακόμη επαρκή στοιχεία ή και μεθόδους για να απαντήσουμε. Πάντως, το βέβαιο είναι ότι η πλειονότητα των ειδικών σήμερα έχουν πειστεί ότι η ψυχική διάθεση και η στάση των ασθενών επηρεάζει τουλάχιστον τη λειτουργία του ανοσοποιητικού τους συστήματος και μέσω αυτού τη θετική ή αρνητική εξέλιξη της ασθένειας!\nΣε παρόμοια συμπεράσματα κατέληξαν και οι ερευνητές των σοβαρών καρδιαγγειακών παθήσεων. Από καιρό ήταν στατιστικά γνωστό ότι οι ασθενείς με πιο απαισιόδοξη και καταθλιπτική διάθεση έχουν περισσότερες πιθανότητες να πεθάνουν από κάποιο σοβαρό καρδιαγγειακό επεισόδιο. Ομως, μολονότι ήταν γνωστό ότι τα αρνητικά συναισθήματα (κατάθλιψη, απαισιοδοξία) σχετίζονταν με τον θάνατο των ασθενών από καρδιαγγειακές παθήσεις, δεν είχε μελετηθεί επαρκώς η συσχέτιση των θετικών αισθημάτων (αισιοδοξία, θέληση για ζωή) με τον θάνατο πριν από το 2004.\nΤη χρονιά αυτή ο Ερικ Τζ. Γκίλταϊ και οι συνεργάτες του στο Ψυχιατρικό Κέντρο GGZ Delfland της Ολλανδίας ανέλυσαν ένα μεγάλο όγκο δεδομένων, τα οποία προμηθεύτηκαν από την έρευνα Arnhem Elderly Study. Χάρη σε αυτά τα πολύτιμα δεδομένα κατάφεραν να διαπιστώσουν ότι οι πιο αισιόδοξοι καρδιοπαθείς ζούσαν πιο πολύ από τους πιο «απαισιόδοξους» ασθενείς με την ίδια πάθηση. Οι 999 καρδιοπαθείς (άνδρες και γυναίκες) που επέλεξαν να μελετήσουν ήταν ηλικίας μεταξύ 65 και 85 ετών και τους ζητήθηκε να συμπληρώσουν ένα εκτενές ερωτηματολόγιο, στο οποίο έπρεπε να περιγράψουν την κατάσταση της υγείας τους, την εκτίμηση που έτρεφαν για τον εαυτό τους και πόσο ικανοποιημένοι ήταν από τη ζωή τους και από τις σχέσεις τους. Τους ασθενείς παρακολούθησαν επί εννέα χρόνια, στη διάρκεια των οποίων σημειώθηκαν 397 θάνατοι.\nΣε σύγκριση με τα άτομα που ήταν ιδιαίτερα απαισιόδοξα και ανικανοποίητα από τη ζωή τους, οι πιο αισιόδοξοι και με μεγαλύτερη θέληση για ζωή παρουσίαζαν μια πιθανότητα να αποβιώσουν κάτω από το 55% (που έπεφτε στο 23% σε όσους υπέφεραν μόνο από καρδιαγγειακές παθήσεις!). Οι ερευνητές διαπίστωσαν μάλιστα ότι η «αυτοπροστατευτική δράση» της αισιοδοξίας εκδηλώνεται εντονότερα στους άνδρες παρά στις γυναίκες. Αν κάποιο συμπέρασμα προκύπτει από όλα αυτά, αυτό είναι ότι η απαισιόδοξη και αρνητική στάση απέναντι στη ζωή επιταχύνει την έλευση του θανάτου· η μόνη αποτελεσματική μας αντίδραση στο αναπόδραστο του θανάτου είναι η απαραμείωτη -και φαινομενικά παράλογη- θέληση για ζωή.\nΕπτά βήματα για να ζήσετε περισσότερο!


RUNNING WILD – “Rapid Foray” (SPV/Steamhammer Records) | Rockhard - Greece\nΕίναι πολλές οι φορές που σκέφτομαι τι πραγματικά θέλω πια από ένα «μεγάλο» συγκρότημα. Για εμένα, τα πλήρως αναγνωρισμένα σχήματα επιβάλλεται να είναι ο φάρος που θα καθοδηγεί τις νεότερες γενιές. Έτσι, θεωρώ «υποχρέωση» τους να γράφουν και να προσφέρουν τραγούδια που στο 70% και βάλε της συνολικής διάρκειας ενός δίσκου να είναι καλά.\nΔυστυχώς, κάποια σχήματα δεν ακολουθούν τα παραπάνω και κυκλοφορούν άλμπουμ που απλά διατηρούν το όνομα τους «ζεστό» στη σκηνή, έχοντας χλιαρές, σε σύνολο, δουλειές. Άλλη μια αφορμή για τα παραπάνω, αποτέλεσε η είδηση της νέας δουλειάς των RUNNING WILD, ενός εκ των πιο πρωτοποριακών συγκροτημάτων στην ιστορία του heavy metal.\nΤα τελευταία χρόνια όμως «δε μας τα λένε καλά», αφού το τελευταίο άλμπουμ που από την αρχή μέχρι το τέλος είναι 100% RUNNING WILD μας έρχεται από το «μακρινό» 1998, όταν και κυκλοφόρησε το “Rivarly”. Από τότε μέχρι και τις μέρες μας, ότι έχει δει το φως της δημοσιότητας, χρησιμοποιώντας ποδοσφαιρικούς όρους, έχει μόνο καλές μονάδες και ουχί σύνολο. Αποκορύφωμα ήταν το “Shadowmaker” του 2012, ένα άλμπουμ που προσβάλει και τον συνθέτη Rock’n’Rolf, ιθύνοντα νου του σχήματος, αλλά και την ιστορία της μπάντας. 3 χρόνια πριν, το “Resilient” χάρισε κάποια χαμόγελα στους οπαδούς, οπότε όλοι ανέμεναν με αγωνία –και για να χαρούν αλλά και για να τον «στήσουν στον τοίχο»- το επόμενο βήμα.\nΕυτυχώς, αυτό το βήμα, με την ονομασία “Rapid Foray”, μόνο ωραίες στιγμές θα προσφέρει στον ακροατή. Οι πρώτες συνθέσεις, “Black Skies Red Flag” και “Warmongers”, γυρίζουν το ρολόι συνειρμικά πίσω στα ένδοξα χρόνια που το σχήμα ήταν βασιλιάς στο είδος του, με δίσκους όπως τα “Port Royal”(1988) και “Death Or Glory”(1989). Ένας καχύποπτος –όπως πολλές φορές ο γραφών- θα σκεφτεί: “Έλα μωρέ, έγραψε δυο καλά τραγούδια, τα έβαλε στην αρχή και το υπόλοιπο άλμπουμ θα κυλήσει όπως η τριάδα των κυκλοφοριών της πενταετίας 2000-2005, ‘Victory’, ‘The Brotherhood’ και ‘Rogues En Vogue’”. Ο κος Rock’n’Rolf όμως, έχει άλλη γνώμη και παρουσιάζει τραγούδια που επιτέλους κάνουν ένα πολύ καλό συνολικά δίσκο RUNNING WILD, που έλειπε από κάθε οπαδό. Ίσως κάποιοι από εσάς θα έχετε ήδη ακούσει το lyric βίντεο του “Black Bart”. Το εν λόγω τραγούδι αντιπροσωπεύει επακριβώς την ηχητική ταυτότητα του άλμπουμ. Τα στακάτα, ελαφρώς «καλπάζοντα» κιθαριστικά ριφ που σου «κολλάνε» άμεσα στο μυαλό, κάτι που μας είχε συνηθίσει στο παρελθόν, είναι και πάλι παρόντα, προς τέρψη του ακροατή. Μαζί και οι ιδιαίτερες αυτές εθιστικές μελωδίες που διαχέονται σε κάθε σύνθεση και την κάνουν άκρως ξεσηκωτική.\nΕκτός του instrumental “The Depth Of The Sea-Nautilus”, το οποίο και να μην υπήρχε δε θα με ενοχλούσε, όλα τα υπόλοιπα τραγούδια σφύζουν από ζωντάνια και παλαιομοδίτικη φρεσκάδα που αντιλαμβάνεσαι παντού, έχοντας «κάτι να πουν» στον ακροατή, όπως κάποτε. Το πιο σημαντικό από όλα, είναι ότι ο Rock’n’Rolf είναι και πάλι ορεξάτος και έχει γράψει ωραία, ποιοτικά τραγούδια που έχουν 100% το συναίσθημα των RUNNING WILD που τόσο αγαπήσαμε. Αυτός ο χαρακτηριστικός, υπέροχος ήχος, τα ευφάνταστα riffs, solos και ωραία ρεφραίν που είχαν όλα τα χρόνια τα τραγούδια που τον έχουν καθιερώσει, είναι και πάλι εδώ.\nΌλο το άλμπουμ σε βάζει σε λογική να ξανασκεφτείς ενδελεχώς τους πολλούς λόγους που έχεις λατρέψει το group. Επιτέλους, μετά από πολλά χρόνια ακούς ένα δίσκο συνεχιζόμενα, χωρίς να πατάς το «επόμενο» στο στερεοφωνικό σου, γιατί τα τραγούδια έχουν αρχή, μέση και τέλος. Το “Last Of The Mohicans” που «κλείνει» το δίσκο, διάρκειας 11 σχεδόν λεπτών, στέκει ισάξιο στους παρελθοντικούς αντίστοιχου ύφους ύμνους χωρίς αιδώ. Το εξώφυλλο, παρόλο που δεν έχει την μασκότ του σχήματος, Adrian, είναι άλλο ένα που χωρίς να δεις το λογότυπο του σχήματος που απεικονίζεται, καταλαβαίνεις ότι αναφέρεται σε άλμπουμ RUNNING WILD.\nΌλα στη νέα δουλειά του σχήματος είναι άκρως προσεγμένα, έτσι ώστε να θεωρείται σε σύνολο ότι καλύτερο έχουν κυκλοφορήσει τα τελευταία 16 χρόνια. Το μόνο μελανό σημείο είναι η παραγωγή του δίσκου. Δυστυχώς ο Rock’n’Rolf έχει επιλέξει να μην έχει μόνιμα μέλη στο studio παρά μόνο στις ζωντανές εμφανίσεις. Έτσι, όλα τα τραγούδια ηχούν κάπως «ξερά» και χωρίς τον όγκο του παρελθόντος. Σε αυτό ίσως συνάδει και η χρησιμοποίηση για ακόμη μία φορά drum machine. Κρίμα, γιατί οι συνθέσεις είναι τέτοιες που με λίγο καλύτερο ήχο θα γκρέμιζαν τοίχους.\nΑν είστε και συλλέκτης του σχήματος, καλό είναι να αποκτήσετε ένα από τα δυο (ή και τα δυο αν το επιτρέπει η τσέπη σας)«κουτιά» που όντας σε περιορισμένες κόπιες έχουν εκτός του album σε βινύλιο και CD, mouse pad, κονκάρδες, υπογεγραμμένο αυτόγραφο του Rock’N’Rolf μέχρι και πυξίδα! Όλα στο βωμό του marketing, αλλά και αυτό έχει την χάρη του!\nΤο “Rapid Foray” είναι σίγουρο ότι θα αρέσει και στον πιο δύσπιστο οπαδό του σχήματος, αφού το περιεχόμενο είναι πολύ παραπάνω καλό από το αναμενόμενο.\nΠατώντας το play, ότι ακούς είναι 100% RUNNING WILD και πάλι. Μάλλον ο Rolf θέλει να ξαναφέρει το συγκρότημα εκεί που του αξίζει και μας αρέσει αυτό! Βίρα τις άγκυρες λοιπόν και φόρτσα τα πανιά, σαλπάρουμε αγέρωχα και πάλι!


Κωδικός προϊόντος D20140078\nΑυτό το γυναικείο ρολόι με υφαστάτινο λουράκι και ο μηχανισμός quartz ξεχωρίζει με το εντυπωσιακό σχεδιασμό του. Το μοναδικό μεταλλικό πλαίσιοσε ασημί χρώμα είναι συνδυασμένο με ανθεκτικό στίς γρατζουνιές γυαλί από ορυκτό κρύσταλλο. Έχει καπάκι από ανοξείδωτο ατσάλι και είναι 3 ATM αδιάβροχο. Όλα τα μεταλλικά μέρη είναι κατασκευασμένα από υποαλλεργικά υλικά.\nΓυναικείο ρολόι Lofty's Vintage με μπεζ δερμάτινο λουράκι και υψηλής ποιότητας μηχανισμός MIYOTA. Το μινιμαλιστικό μεταλλικό πλαίσιο σε ροζ χρυσό χρώμα είναι συνδυασμένο με λευκό καντράν. Διαθέτει καπάκι από ανοξείδωτο ατσάλι και είναι 3 ATM αδιάβροχο. Όλα τα μεταλλικά μέρη είναι κατασκευασμένα από υποαλλεργικά υλικά. Συμπεριλαμβάνεται αυθεντική...


Αβοήθητος απέναντι στα μπαρ | Απόψεις | Η ΚΑΘΗΜΕΡΙΝΗ\nΞεχώρισα μία περίπτωση. Ενας κύριος στην παραλία Θυμάρι της Αττικής, που έχει την ατυχία να βρίσκεται... κοντά στην ακτή, στην οποία λειτουργούν δύο μπιτς μπαρ. Κάθε χρόνο, μου είπε απελπισμένος, η ίδια ιστορία. Τις καθημερινές, κατά τη διάρκεια της ημέρας, όλη η περιοχή ακούει ακατάπαυστα έναν βόμβο, από τα μπάσα της μουσικής. «Οσες φορές ζητήσαμε ευγενικά να το χαμηλώσουν, μας αγνόησαν», υποστηρίζει. Ο εφιάλτης ξεκινά κάθε Παρασκευή βράδυ. Τα δύο μπιτς μπαρ οργανώνουν εναλλάξ πάρτι καθ’ όλη τη διάρκεια του καλοκαιριού, μέχρι τα ξημερώματα. Η ένταση της μουσικής είναι τέτοια, που δεν μπορούν να κοιμηθούν, ακόμα και με κλειστά παράθυρα.\nΟ κύριος της ιστορίας μας απευθύνθηκε παντού. Ο δήμος τον διαβεβαίωσε ότι δεν φέρει καμία ευθύνη, παρότι, όπως ανακάλυψε εκ των υστέρων, χορήγησε τις άδειες λειτουργίας. Η Αστυνομία τού είπε ότι θα κάνει συστάσεις, αλλά ότι με τον νέο Ποινικό Κώδικα καταργήθηκε η παλιά διαδικασία των τριών μηνύσεων και του σφραγίσματος (σημειωτέον, το σφράγισμα τέτοιων καταστημάτων με έναν παράξενο τρόπο δεν γινόταν ποτέ πριν... τελειώσει η θερινή σεζόν). Επίσης, στην Αστυνομία τού είπαν ότι διαθέτουν μεν το κατάλληλο όργανο για τη μέτρηση της έντασης της μουσικής, όμως... δεν ξέρει κανείς πώς λειτουργεί. Το Λιμενικό δήλωσε αναρμόδιο. Η μόνη που ανταποκρίθηκε ήταν η Πυροσβεστική (στην οποία απευθύνθηκε επειδή σε ένα από τα πάρτι φωτίστηκε η νύχτα από τα πυροτεχνήματα), από την οποία του ζήτησαν να καλέσει αμέσως μόλις κάτι τέτοιο επαναληφθεί. Τι μπορεί, λοιπόν, να κάνει κάποιος που βρίσκεται σε μια τέτοια κατάσταση; Πολύ φοβάμαι, τίποτα.


Πως να κάνετε το site σας πιο eco-friendly\nΣυντάκτης: Newsroom Στις Τετάρτη, 22 Δεκεμβρίου, 2021\nΤα ψηφιακά μέσα καταναλώνουν πολλή ενέργεια την ίδια στιγμή που η κλιματική κρίση ωθεί τους πάντες σε μια νέα προσέγγιση των πραγμάτων. Αν και τελευταία υπάρχει μεγαλύτερη ευαισθητοποίηση σε σχέση με τις επιπτώσεις του διαδικτύου στο περιβάλλον, οι απαιτήσεις γύρω από την μέση ενέργεια που καταναλώνουν οι ιστοσελίδες αυξάνονται, ιδίως αν σκεφτεί κανείς την αυτόματη αναπαραγωγή ενός βίντεο με το που ανοίγεις ένα σάιτ ή τα animation γραφικά που χρησιμοποιούνται ευρέως.\nΤο αποτύπωμα άνθρακα του μπλόγκ ή του σάιτ σας μπορεί να προκύπτει από πολλούς παράγοντες αλλά στόχος είναι να έχετε και ένα σύστημα που να φορτώνει γρήγορα και ταυτόχρονα να είναι εύκολο στην πλοήγηση για τους χρήστες που θα το επισκεφτούν.\nΓια να μειώσετε την χρήση ενέργειας, κάνοντας τον ιστότοπο πιο φιλικό προς τον χρήστη, προσβάσιμο και βελτιστοποιημένο για τις μηχανές αναζήτησης, δοκιμάστε τα εξής:\nΒρείτε έναν φιλικό προς το περιβάλλον πάροχο που να χρησιμοποιεί ανανεώσιμες πηγές ενέργειας ή να είναι ουδέτερος ως προς τις εκπομπές άνθρακα.\nΕξετάστε το ενδεχόμενο αφαίρεσης εργαλείων παρακολούθησης και ανάλυσης, όπως το Google Analytics, εκτός φυσικά εάν βρίσκονται σε κεντρική θέση για τις εργασίες σας και προσθέτουν αξία στην επιχείρησή.\nΚάντε το σάιτ πιο λειτουργικό και φτιάξε μια απλή μορφή πλοήγησης που να μην απαιτεί πολλά κλικ – δείτε τι χρειάζεται πραγματικά να υπάρχει στον ιστότοπό σας.\nΕφαρμόστε μια στρατηγική σχεδιασμού ιστοσελίδων για κινητά τηλέφωνα, ανεβάζοντας εικόνες σε mobile μέγεθος.\nΟι εικόνες θα πρέπει να συμπιέζονται πριν από τη μεταφόρτωση.\nΠροτιμάτε τα σκούρα χρώματα με υψηλή αντίθεση.\nΑντί να βασίζεστε σε JPEG και PNG για εικονογραφήσεις και GIF, χρησιμοποιείστε SVG γραφικά, τα οποία είναι πολύ μικρότερα σε μέγεθος.\nΕάν πρέπει να χρησιμοποιήσετε βίντεο, βάλτε λινκ που να παραπέμπει αλλού, όπως στο YouTube, αντί να τα ενσωματώνετε.\nΚάντε χρήση της προεπιλεγμένης γραμματοσειράς – είναι η πιο “πράσινη” επιλογή.\nDelivery Hero: Σε κρίση η Foodpanda στη Γερμανία – Προς πώληση και το ιαπωνικό τμήμα\nΝέα εποχή και επίσημα για τη WIND – Πράσινο φως στην εξαγορά από τη United Group


Σίγκμουντ Φρόυντ: Ο κατακτητής της ψυχής – PsychoTherapy Lab\nΑναρτήθηκε από τον/τηνΒαλάντης Χουτοχρήστος 12 Μαΐου, 2017 12 Μαΐου, 2017 Δημοσιεύθηκε στηνΆρθρα Ψυχολογίας & Ψυχοθεραπείας\n«Γεννήθηκα στις 6 Μαΐου του 1856, στο Φράιμπουργκ της Μοραβίας, μια μικρή πόλη της σημερινής Τσεχοσλοβακίας. Οι γονείς μου ήταν Εβραίοι. Εγώ ο ίδιος παρέμεινα Εβραίος.» -Σ. Φρόυντ\n«Η ζωή μου και η ψυχανάλυση»\nΠόσο γνώριμος είναι ο ιδρυτής της πιο διάσημης και ταυτόχρονα πιο παρερμηνευμένης θεωρίας; Τι γνωρίζουμε για τη ζωή του;\nΔεκάδες βιογραφίες, αρχίζοντας από την πρώτη, εκείνη του έμπιστου και αφοσιωμένου μαθητή του, του Ε. Τζόουνς, επιχειρούν να αποτυπώσουν τη ζωή του. Ο ίδιος όμως θεωρούσε αδύνατο ένα τέτοιο εγχείρημα.\n«Δεν μπορούμε να γίνουμε βιογράφοι χωρίς να συμβιβαστούμε με την ψευδολογία, με την απόκρυψη, την υποκρισία, την κολακεία, για να μην αναφέρουμε και τη συγκάλυψη της ίδιας μας της ακατανοησίας. Η βιογραφική αλήθεια είναι απροσπέλαστη» (γράμματα στον Τσβάιχ, 1936).\nΝα παραιτηθούμε από βιογραφικές ενασχολήσεις, μας παροτρύνει ο Φρόυντ. Αλλωστε, «η ζωή μου δεν έχει ενδιαφέρον παρά μόνο σε σχέση με την ψυχανάλυση» συνήθιζε πάντα να λέει.\nΤο ηδονοβλεπτικό ωστόσο αναγνωστικό βλέμμα δεν σταμάτησε να αναζητεί λεπτομέρειες της ζωής του, από τις πιο ασήμαντες ως εκείνες που θεωρούσε τις πιο σημαντικές.\nΠολύτιμο υλικό στάθηκαν το Αρχείο Φρόυντ και τα εννιακόσια γράμματα που είχε στη διάρκεια των αρραβώνων του ανταλλάξει με την αγαπημένη του σύζυγο Μάρθα Μπάρνεϊ. Τότε που ως νεαρός γιατρός έκανε στο Παρίσι την ειδικότητά του.\nΈνα γράμμα, ακόμη και δύο κάθε ημέρα για τέσσερα συνεχώς χρόνια. Γράμματα μιας υψηλής λογοτεχνικής και ιστορικής αξίας, μάρτυρες μιας εποχής (που δεν είχε – φευ! – τηλέφωνα και κινητά για να ακυρώνει την επικοινωνία) και ενός ψυχισμού που παλλόταν από έρωτα για τη γνώση και τότε για τη Μάρθα!.. που την αποκαλούσε «Αγαπημένη μου, μικρή μου πριγκίπισσα».\nΕκατόν πενήντα χρόνια μετά τη γέννησή του ο Φρόυντ εξακολουθεί να προκαλεί απορία, θαυμασμό, επιφύλαξη, δέος, αποστροφή. Ωσεί παρόντα και ζωντανά συναισθήματα. Σαν να ήταν χθες που το «σκάνδαλο» της ψυχανάλυσης πρόβαλε στον ακαδημαϊκό και κοινωνικό ορίζοντα της δυτικοευρωπαϊκής κουλτούρας.\nΙδού πώς ήθελε ο ίδιος να περιγράφει τον εαυτό του:\n«Στην πραγματικότητα δεν είμαι επιστήμονας ούτε ερευνητής ούτε ένας πειραματιστής, ούτε καν στοχαστής. Από τη φύση μου είμαι μονάχα ένας κονκισταδόρος, ένας εξερευνητής, αν προτιμάς αυτόν τον όρο, κι έχω όλη την περιέργεια, την τόλμη, την επιμονή που χαρακτηρίζει το είδος τούτο των ανθρώπων. Σε γενικές γραμμές, δεν αναγνωρίζεται η αξία τους παρά μονάχα όταν πετύχουν, όταν ανακαλύψουν κάτι το ουσιαστικό, διαφορετικά παραμερίζονται» (γράμμα στον Φλις, 1990).\nΟ πόθος του πραγματοποιήθηκε. Κατάφερε να μείνει στην Ιστορία. Να ανακαλύψει «κάτι το ουσιαστικό» «ώστε να μην παραμερισθεί». Το «κάτι ουσιαστικό» που ανακάλυψε δεν ήταν τίποτε λιγότερο από την ανακάλυψη του πλανήτη της ψυχής. Τίποτε λιγότερο από τη διερεύνηση της κρυμμένης λογικής του α-συνείδητου και της αλήθειας λησμονημένων επιθυμιών μας.\nΗ επιφύλαξη και η καχυποψία ούτε στιγμή δεν σταμάτησαν να υπονομεύουν τη θεωρία του. Δεν είναι να απορείς.\nΗ ανατροφοδότηση του έργου του\nΜετά τον Φρόυντ τίποτε δεν είναι όπως πριν. Στέρεα εμπεδωμένες αλήθειες για τον ψυχισμό, τη σεξουαλικότητα και την παιδική αθωότητα υφίστανται μια βίαιη ανατροπή. Το συγκροτημένο Εγώ εμφανίζεται να είναι μια αυταπάτη. Ο διχασμός του υποκειμένου, η αέναη ενδοψυχική σύγκρουση ανάμεσα στις ενορμήσεις του Ερωτα και του Θανάτου, οι μυστικές συγγένειες που ενώνουν το φυσιολογικό με το παθολογικό είναι τα ανεξίτηλα ίχνη που κληροδότησε στην κουλτούρα μας. Δραματικά αλλάζει ο τρόπος που βιώνουμε τον εαυτό μας, τον πολιτισμό μας, τον άλλον και το «άλλο» έξω από εμάς, καθώς και τον άλλον και το «άλλο» μέσα σε εμάς.\nΠαραδόξως όμως ακόμη και όταν οι πολέμιοι φτάνουν στο σημείο μιας κραυγαλέας υποβάθμισης και περιφρόνησης του έργου του, προβαίνοντας ακόμη και στην υλοποίηση μιας Μαύρης Βίβλου της Ψυχανάλυσης, εκείνο που μοιάζει να επιτυγχάνεται είναι η αυτο-τροφοδότηση της σημασίας του έργου του. Οσο πιο πολύ πλήττεται τόσο πιο πολύ η ανατροφοδότηση επιμένει.\nΕτσι η ενεργός απουσία του Φρόυντ μοιάζει να σημαδεύει και τις απαρχές του νέου αιώνα που διανύουμε.\nΤο 1895 παρουσίαζε μαζί με τον Breuer για πρώτη φορά τις «Μελέτες πάνω στην Υστερία».\n«Είναι δυνατόν;» αναρωτήθηκαν τότε οι αξιοσέβαστοι συνάδελφοί του. «Είναι δυνατόν;» συνέχισαν να αναρωτώνται όσο ο Φρόυντ προχωρούσε στη θεωρία του και γνωστοποιούσε τα αποτελέσματά της.\n– Είναι δυνατόν να έχουν κάποιο νόημα οι α-νόητες φαντασιώσεις των υστερικών γυναικών;\n– Είναι δυνατόν το σώμα να θυμάται;\n– Είναι δυνατόν οι υστερικές γυναίκες να πάσχουν από αναμνήσεις;\n– Είναι δυνατόν το «αθώο» παιδί να είναι ένα πολύμορφα διεστραμμένο πλάσμα;\n– Είναι δυνατόν η ενόρμηση του θανάτου να εγγράφεται μέσα στον ψυχισμό και να προσδιορίζει τη συμπεριφορά μας;\n– Είναι δυνατόν ασυνείδητες διεργασίες να προσδιορίζουν τις σκέψεις και τις επιθυμίες μου; Είναι δυνατόν να μην έχω τον έλεγχο της συνείδησής μου;\nΟχι, δεν είναι δυνατόν, απάντησαν και έσπευσαν να θεωρήσουν το έργο του ένα «επιστημονικό παραμύθι».\nΔεν ξέρω, ίσως αυτό το αλλοτινό ερώτημα «Είναι δυνατόν;» να παρεισφρύει στο συλλογικό φαντασιακό και των σημερινών επικριτών του.\nΙσως η παλαιά εκείνη δυσπιστία να μην έχει ουσιαστικά ουδέποτε αρθεί. Προφανής άλλωστε παραμένει η επικινδυνότητα μιας τέτοιας «άβολης» και «διαταρακτικής» θεωρίας. Μιας θεωρίας που εξορίζει το γνωρίζον υποκείμενο από τη θαλπωρή των βεβαιοτήτων του και πλήττει θανάσιμα (χωρίς όμως να την αίρει) μια μακροχρόνια παράδοση ορθολογικής σκέψης.\nΤο σώμα της ψυχανάλυσης μοιάζει να είναι καταδικασμένο να μην παρακμάζει! Μια παράδοξη νεότητα μοιάζει να το περιφρουρεί από τη σήψη. Ενα παράδοξο μη-γήρας!\nΕνα μη-γήρας που συναγωνίζεται σε ορμή την εμπάθεια των επικριτών του.\nΩς πότε; Πόσο θα κρατήσει αυτό;\n«Εκεί που είναι το Αυτό να γίνει Εγώ». Το ζητούμενο της ψυχανάλυσης. Οσο το αίτημα αυτό θα παραμένει ανοιχτό στον ορίζοντα τόσο ίσως θα παραμένει ζωντανή και η ενεργός απουσία του Φρόυντ. «Εκεί που είναι το Αυτό να είμαι εγώ» αντέτεινε ο Καστοριάδης.\nΜε άλλα λόγια, το ζητούμενο είναι και παραμένει η δυνατότητα ύπαρξης ενός ατόμου ικανού να στοχάζεται επάνω στις επιθυμίες και στις ενορμήσεις του. Δίχως να λογοκρίνει, δίχως να αγνοεί το δυναμικό της βίας που αυτές εμπεριέχουν, να μπορεί να αποφασίζει αν θα τις πραγματοποιήσει ή όχι. Να ρίχνει φως και να αποκωδικοποιεί τα σκοτάδια του ασυνείδητου.\nΗ σειρά μας τώρα να αναρωτηθούμε «Είναι δυνατόν;». Πόσα περιθώρια υλοποίησης μιας τέτοιας ευχής έχει σήμερα το άτομο; Στην αυγή του 21ου αιώνα η χρεοκοπία του ορθού λόγου, η αίσθηση μιας γενικευμένης απελπισίας και ανημποριάς που περιβάλλει το άτομο μοιάζει να μεταποιεί τη φράση αυτή σε έναν μακρινό, σχεδόν μεταφυσικό στόχο.\nΗ βαθύτατα απαισιόδοξη φύση του Φρόυντ όμως δεν ήταν εν τέλει ικανή να τον κάνει να αρνηθεί το δικαίωμα στην πίστη αυτή. Στην πίστη ότι εκεί που είναι αυτό θα είναι το εγώ.\nΡωγμή στην ψευδαίσθηση\nΑξίζει λοιπόν έστω και την τελευταία στιγμή, εκεί που όλα μοιάζουν τελειωμένα, να μην εγκαταλείψει κανείς αυτή την πίστη.\nΗ ψυχαναλυτική γνώση όμως δεν είναι μόνο μια εξοικείωση με τη σκοτεινή και αβυσσαλέα εσωτερικότητά μας αλλά παρέχει και μια δυνατότητα υπέρβασής της. Άλλωστε ως προμετωπίδα στο πιο σημαντικό του έργο, την «Ερμηνευτική των Ονείρων», που είδε το φως της δημοσιότητας στην έναρξη ακριβώς του 20ού αιώνα, ο Φρόυντ διάλεξε αυτή τη φράση: «Αν δεν μπορέσω να κινήσω τις ουράνιες δυνάμεις, θα κινήσω τις δυνάμεις του Αχέροντα».\nΣε υπερφωτισμένους καιρούς όπου κυριαρχούν η λήθη του εαυτού και η απομάκρυνση από τον μέσα χώρο η αυτογνωσία που προσφέρει η φροϋδική θεωρία είναι ένας πολύτιμος οδηγός επιβίωσης.\nΆλλωστε αξίζει να επισημάνουμε ότι η ψυχανάλυση είναι μια πασίγνωστη αλλά εν τέλει σχεδόν άγνωστη θεωρία, με κακοποιημένες από τη λανθασμένη χρήση έννοιες όπως «οιδιπόδειο», «σύμπλεγμα» και «λίμπιντο». Έννοιες που έχουν οικειοποιηθεί και κακοποιηθεί από τον καθημερινό λόγο δημιουργώντας μια ψευδαίσθηση γνώσης.\nΑπό τη Φωτεινή Τσαλίκογλου, καθηγήτρια Ψυχολογίας στο Πάντειο Πανεπιστήμιο και συγγραφέας του μυθιστορήματος «Εγώ, η Μάρθα Φρόυντ» που κυκλοφορεί από τις εκδόσεις Καστανιώτη.


Jean Hanlon:«Σπάει τη σιωπή του» ένας εκ των κατηγορουμένων για το θάνατό της\nΗράκλειο | 11/08/2019 - 22:58\nΟ Peter Verschueren ήταν ο τελευταίος άνθρωπος με τον οποίο επικοινώνησε η Jean Hanlon προτού εξαφανιστεί και έπειτα βρεθεί σε κατάσταση αποσύνθεσης στο λιμάνι του Ηρακλείου - Όσα αναφέρει ο δικηγόρος της οικογένειας, Απόστολος Ξυριτάκης\nΝα μη βρεθεί κατηγορούμενος για δεύτερη φορά ελπίζει ο Βέλγος Peter Verschueren, μιλώντας στην εφημερίδα «Sunday Mail» της 4ης Αυγούστου και το dailyrecord.co.uk.\nΠρόκειται για τον καλύτερο φίλο της 53χρονης Jean Hanlon, η οποία μετακόμισε μόνιμα στο Ηράκλειο το 2008 και το Μάρτιο του 2009, έμελλε να αφήσει την τελευταία της πνοή στο νησί μας, υπό συνθήκες που παραμένουν αδιευκρίνιστες.\nΟι Ελληνικές Αρχές απέδωσαν το θάνατό της σε ατύχημα, ωστόσο, ο φάκελος της υπόθεσης θανάτου της αναμένεται να «ανοίξει» ξανά, έπειτα από ενέργειες ενός εκ των τριών γιων της, Michael.\nΌπως αναφέρει ο ίδιος στη δημοσιογράφο Emylie Howie, η ζωή του έγινε «άνω - κάτω» μετά το μυστηριώδη θάνατο της Jean, καθότι κλήθηκε από την ΕΛΑΣ ως κατηγορούμενος για το θάνατό της.\nΤόσο το γεγονός ότι ήταν ο τελευταίος άνθρωπος με τον οποίο επικοινώνησε η Jean, όσο και το ότι η ίδια διατηρούσε φιλικές σχέσεις μαζί του, οδήγησαν την ΕΛΑΣ στα «ίχνη» του Peter, ωστόσο, οι έρευνες έπεσαν στο «κενό», όπως επιβεβαιώνει το ρεπορτάζ της «Sunday Mail».\n«Ελπίζω να μην είμαι ύποπτος ξανά»\n10 χρόνια μετά την ανάσυρση του άψυχου σώματος της Jean από το λιμάνι του Ηρακλείου, ο 56χρονος - σήμερα - Peter, ο οποίος εξακολουθεί να διαμένει στην Κρήτη - όπου και εργάζεται ως αρχιτέκτονας τοπίου - ζει με το φόβο πως θα βρεθεί εκ νέου στη θέση του κατηγορουμένου, όταν «ανοίξει» και πάλι η μυστηριώδης υπόθεση του θανάτου της 53χρονης.\nΌπως δήλωσε ο ίδιος στη «Sunday Mail»:\n«Επρόκειτο για μία πολύ άσχημη κατάσταση… Αφότου μίλησα μαζί της, εξαφανίστηκε κι έτσι κατηγορήθηκα εγώ. Ελπίζω να μην είμαι ύποπτος ξανά. Είναι πολύ άσχημο να κατηγορείσαι για το θάνατο ενός τόσο καλού σου φίλου».\n«Ήταν με έναν άνδρα στη μαρίνα Ηρακλείου»\nΓια το θάνατο της Jean Hanlon προβλήθηκε, τον περασμένο Ιούνιο στη Βρετανία, το ντοκιμαντέρ «Δολοφονία στον Παράδεισο: Ο φόνος της Jean Hanlon», στο οποίο, μεταξύ άλλων, περιεγράφησαν και οι τελευταίες κινήσεις της άτυχης 53χρονης, την ημέρα που εξαφανίστηκε.\nΌπως αποκάλυψε το ντοκιμαντέρ, η 53χρονη μητέρα συνάντησε τυχαία ένα φίλο της, ο οποίος έπειτα ισχυρίστηκε στην αστυνομία πως η Jean του εκμυστηρεύτηκε ότι ένα αυτοκίνητο την ακολουθούσε.\nΤην 9η Μαρτίου, όπως αναφέρει το ρεπορτάζ της Βρετανικής εφημερίδας, η Jean παρέστη σε συνέντευξη για δουλειά σε ταβέρνα και έπειτα πέρασε το απόγευμά της με έναν Έλληνα σε καφετέρια του Ηρακλείου.\nΤότε ήταν που πήρε τηλέφωνο το Βέλγο φίλο της.\nΌπως δήλωσε, αρχικά, στην αστυνομία ο Peter, η Jean σε εκείνο το τηλεφώνημα ακουγόταν σα να βρισκόταν υπό την επήρεια ναρκωτικών ουσιών («drugged»).\nΒέβαια, σε συνέντευξή του, o 56χρονος αναθεώρησε και ανέφερε πως η Jean, πιθανότατα, δεν ήταν υπό την επήρεια ναρκωτικών ουσιών («drugged»), αλλά μεθυσμένη («drunk»).\nΟ Peter επιμένει πως δε γνωρίζει με ποιον άνδρα πέρασε εκείνο το απόγευμα στο Ηράκλειο η φίλη του:\n«Μου είπε μόνο πως ήταν έξω στο Ηράκλειο. Δε θυμάμαι να μου λέει γιατί ή πως πήγε στην καφετέρια με τον άνδρα. Είχε πιει κρασί και ήταν λιγάκι ζαλισμένη, αλλά ήταν καλά. Μου είπε πως είναι με έναν άνδρα στη μαρίνα Ηρακλείου. Ακουγόταν χαρούμενη.\nΜε πήρε ξανά τηλέφωνο και εκείνη - τη δεύτερη φορά - ακούστηκε αρκετά μεθυσμένη. Μπορεί να είχε πάρει ναρκωτικές ουσίες, μπορεί να αποκοιμήθηκε κάπου, ή μπορεί ο άνδρας να έριξε ναρκωτικά στο ποτό της, δεν ξέρω. Κανείς δεν ξέρει τι της συνέβη.\nΗ Jean δε μιλούσε Ελληνικά, μιλούσε μόνο αγγλικά, έτσι δεν ξέρω πως μπορούσε να συζητήσει με εκείνο τον άνδρα.», ανέφερε χαρακτηριστικά προσθέτοντας «(Ο άνδρας) μίλησε στο τηλέφωνο μαζί μου, στα Ελληνικά. Ήταν Έλληνας».\n«Δε συζητήσαμε κάτι συγκεκριμένο, τίποτα σημαντικό, όμως εκείνος δεν ακουγόταν μεθυσμένος», συμπλήρωσε ο Peter.\n«Δε θα ξεχάσω ποτέ εκείνη την ημέρα»\nΟ Peter ήταν ένας από τους ανθρώπους που κλήθηκε να αναγνωρίσει το άψυχο σώμα της 53χρονης Jean Hanlon, όταν αυτό ξεβράστηκε από το νερό στο λιμενοβραχίονα Ηρακλείου, κοντά στο φρούριο του Κούλε, το απόγευμα της 13ης Μαρτίου του 2009, σε κατάσταση προχωρημένης σήψης.\nΟι ίδιοι ήταν φίλοι από το 2005, όποτε και γνωρίστηκαν σε ένα κλαμπ, αναφέρει ο Βέλγος, συμπληρώνοντας πως του λείπει.\n«Μερικές ημέρες αργότερα (σσ. από την ημέρα της εξαφάνισης, όποτε και η Jean επικοινώνησε για τελευταία φορά μαζί του) βρήκαν το σώμα της. Ήταν μια πολύ άσχημη ημέρα. Ήμουν σε κατάσταση σοκ. Δεν μπόρεσα να την αναγνωρίσω, εξ’ αρχής», δήλωσε ο 56χρονος.\n«Ήταν πρησμένη και έπρεπε να ήμουν 100% σίγουρος πως είναι εκείνη, επειδή υπάρχουν πολλοί τουρίστες στο νησί. Τα ρούχα της έμοιαζαν, όμως το θέαμα ήταν φριχτό. Δε θα ξεχάσω ποτέ εκείνη την ημέρα. Δεν περίμενα πως είναι εκείνη, δεν ήθελα να είναι εκείνη», είπε στην Emylie Howie.\n«Δεν γνωρίζω τι συνέβη, όμως χαίρομαι που η υπόθεση “ανοίγει” ξανά. Δεν ξέρω γιατί κανείς δεν μπορεί να πει τι ακριβώς συνέβη, μετά από όλα αυτά τα χρόνια. Είναι, όμως, σημαντικό για την οικογένεια της Jean να διερευνηθεί η υπόθεση και να διαλευκανθούν οι αιτίες του θανάτου της.\nΣκεφτόμουν, πριν από μερικούς μήνες πως αντέχουν οι γιοί της να μη γνωρίζουν τι συνέβη στη μητέρα τους. Θα πρέπει να είναι πολύ δύσκολο για αυτούς και τώρα θα πρέπει να χαίρονται και οι ίδιοι που υπόθεση θα “ανοίξει” και πάλι και - αν όλα πάνε καλά - θα πάρουν απαντήσεις.\nΜπορεί να αποκαλυφθεί πως η Jean δολοφονήθηκε, όμως μπορεί να ήταν και ατύχημα και η Jean να ήταν μόνη όταν έπεσε στη θάλασσα. Θα ήταν καλό να βρουν τον υπεύθυνο για το θάνατό της και η υπόθεση, πλέον, να “κλείσει”, όμως το βέλτιστο θα ήταν να ανακαλύψουν τι ακριβώς συνέβη», δήλωσε ο Peter Verschueren.\nΤο νέο... «παλιό» στοιχείο που εξετάζει ο εισαγγελέας\nΥπενθυμίζεται ότι, για τελευταία φορά, η υπόθεση «άνοιξε» το 2016, όταν βρέθηκαν νέα στοιχεία, όμως «έκλεισε» και πάλι το 2018, καθότι δεν έγιναν συλλήψεις.\nΌπως δήλωσε ο ένας από τους τρεις γιους της 53χρονης, Michael: «Είναι αξιοσημείωτο ότι η υπόθεση του θανάτου της μητέρα μας ερευνάται για τρίτη φορά».\n«Υπάρχει ένα συγκεκριμένο στοιχείο που απασχολεί τώρα το δικηγόρο μας και το οποίο ερευνά και ο Εισαγγελέας. Πρόκειται για ένα στοιχείο που ταιριάζει με μια παλιότερη υποψία, όμως τώρα γνωρίζουμε περισσότερες λεπτομέρειες αναφορικά με αυτό», συμπλήρωσε.\nΤι δηλώνει ο δικηγόρος της οικογένειας, Απόστολος Ξυριτάκης\nΌπως δήλωσε στη «Sunday Mail» ο δικηγόρος της οικογένειας, Απόστολος Ξυριτάκης, υπάρχει ένα νέο στοιχείο το οποίο μπορεί να αποδειχτεί σωτήριο, προκειμ΄νεου να λυθεί το μυστήριο του θανάτου που «στοιχειώνει» τους γιους της Jean∙ Michael, Robert και David.\nΟ ίδιος σχολίασε στη Βρετανική εφημερίδα:\n«Το ντοκιμαντέρ “ξύπνησε μνήμες” σε κάποιους ανθρώπους. Τώρα, έχουμε, λοιπόν, κάτι το οποίο πρέπει να αναθεωρηθεί και να διερευνηθεί εκ νέου. Και στο παρελθόν υπήρχαν κάποιες υποψίες, ωστόσο τώρα, έχουμε περισσότερα στοιχεία για να τις υποστηρίξουμε».\n«Δεν μπορώ να αποκαλύψω εάν οι εν λόγω υποψίες σχετίζονται με κάποιον παλιό ύποπτο, όμως μπορώ να πω πως το συγκεκριμένο στοιχείο έχει να κάνει με την έρευνα σχετικά με έναν άνθρωπο. Παρόλα αυτά, είναι καλύτερο να μην αναφερθούμε σε τι στοχεύουμε.\nΠάντως, θεωρώ πως το παρόν είναι ένα μεγάλο βήμα για την εξέλιξη της υπόθεσης, καθώς το στοιχείο θα μπορούσε ακόμη και να “λύσει” το μυστήριο. Οι αστυνομικοί, εξάλλου, εργάζονται σκληρά με τα στοιχεία που τους παραγγέλθηκαν», συμπλήρωσε ο κ. Ξυριτάκης.\nΥπενθυμίζεται ότι στις 26 Αυγούστου θα πραγματοποιηθεί εκδήλωση στη μνήμη της 53χρονης Jean Hanlon, στο λιμενοβραχίονα Ηρακλείου. Εκεί, όπου βρέθηκε νεκρή πριν από 10 ολόκληρα χρόνια.


Τηλεβόας της Άρτας: Όταν χάνεις τα ρέστα σου...\nΌταν χάνεις τα ρέστα σου...\nΟ Τσίπρας δεν τσίμπησε, δεν υπέκυψε στις πιέσεις, δεν κάμφθηκε από τους εκβιασμούς, δεν έστερξε στη συνέχιση της λάθρα επιβίωσης των υπερχρεωμένων μέσων, δεν ζήτησε από τις τράπεζες να συνεχίσουν να χορηγούν θαλασσοδάνεια της συμφοράς\nΟ Σταύρος Ψυχάρης έπαιξε σκληρό παιχνίδι με τον Τσίπρα. Σε κάποια φάση δε, τότε με τη «γάτα Ιμαλαΐων», έπαιξε τα ρέστα του. Και, απ’ ό,τι δείχνουν οι εξελίξεις, μάλλον τα έχασε...\nΜε πολύ φιλόδοξους στόχους κινήθηκε το αφεντικό του ΔΟΛ, όπως, άλλωστε, και οι περισσότεροι των μεγάλων αφεντικών των ΜΜΕ. Και με τις προσήκουσες, σ’ αυτούς τους στόχους, πρακτικές. Να πέσει εδώ και τώρα ο Τσίπρας ή, έστω, να υποχρεωθεί σε συνθηκολόγηση.\nΈτσι ώστε να συνεχίσουν αυτοί ανενόχλητοι στους δρόμους και στις μεθόδους που ήξεραν, χρόνια τώρα. Να διατηρηθεί, μ’ άλλα λόγια, για λογαριασμό τους, η αυθαιρεσία και η ασυλία επί παντός...\nΕ λοιπόν, απ’ ό,τι φαίνεται, ο Τσίπρας δεν τσίμπησε. Δεν υπέκυψε στις πιέσεις, δεν κάμφθηκε από τους εκβιασμούς. Παρ’ ό,τι πολεμήθηκε όσο ποτέ κανείς, παρ’ ό,τι συκοφαντήθηκε όσο ποτέ κανείς. Από το σύνολο των «συστημικών» μέσων. Δεν έστερξε στη συνέχιση της λάθρα επιβίωσης των υπερχρεωμένων μέσων. Δεν ζήτησε από τις τράπεζες να συνεχίσουν να χορηγούν θαλασσοδάνεια της συμφοράς. Κι έτσι τα μεγάλα αφεντικά κινδυνεύουν να χάσουν, μέσα από τα χέρια τους, τα ετοιμόρροπα «μέσα». Αυτοί οι πάμπλουτοι επιχειρηματίες των πτωχευμένων επιχειρήσεων.\nΑντιθέτως, έστησε κοινοβουλευτική Εξεταστική Επιτροπή για τη σε βάθος διερεύνηση των σχετικών ανομιών. Όπου εκλήθησαν να καταθέσουν, ν’ απολογηθούν επί της ουσίας, οι ενεχόμενοι στο μέγα σκάνδαλο.\nΕνώ παράλληλα, καλούνται ένας-ένας στους ανακριτές και στους εισαγγελείς, οι βαρόνοι των ΜΜΕ, δι’ υπόθεσίν τους. Όπου σε άλλους δεσμεύονται τα περιουσιακά στοιχεία, σε άλλους απαγορεύεται η έξοδος από τη χώρα. Για πολλούς δε απ’ αυτούς, το όνομά τους ανιχνεύεται και στις διάφορες «λίστες» της αμαρτίας.\nΚαι γενικώς, μ’ ετούτη την κυβέρνηση, τίποτα δεν αφήνεται να πέσει κάτω. Σε πλήρη αντίθεση με ό,τι γινόταν ως τα τώρα. Οπότε στους ισχυρούς αυτού του τόπου όλα επιτρέπονταν, δίχως να δίνουν λογαριασμό πουθενά και σε κανέναν...\nΑναρτήθηκε από Τηλεβόας στις 3:41 μ.μ.\nΕτικέτες Διαπλοκή, Δικαιοσύνη, Εκβιασμός, Θαλασσοδάνεια, Λίστα, Τσίπρας, Ψυχάρης


interior design Archives - Page 5 of 7 - FaShionFReaks\nΟι περισσότεροι από εμάς περνάμε ένα πολύ μεγάλο μέρος της ημέρας μας στο γραφείο, είτε δουλεύοντας είτε σερφάροντας με τις ώρες στο internet. Γι' αυτό, μια αρμονική, μοντέρνα και παράλληλα minimal διακόσμηση θ...\nΚατοικια στο Μαϊαμι: Οταν ο εσωτερικος χωρος δεν εχει να ζηλεψει τιποτα απο τον εξωτερικο!\nΘέλετε να δείτε ποιο είναι το αποτέλεσμα όταν η επιθυμία να κατασκευασθεί ένας εσωτερικός χώρος, ο οποίος θα είναι συνέχεια του εξωτερικού περιβάλλοντος του κτιρίου, έρχεται εις πέρας με εξαιρετικό τρόπο; Αυτό ...\nΑκόμη κι εσείς που δηλώνετε παιδιά της πόλης είμαστε σίγουροι πως θα λυγίσετε μπροστά σε ένα τόσο εξαιρετικά όμορφο country σπίτι, το οποίο βρίσκεται μέσα σε ένα γραφικότατο φυσικό τοπίο στην πόλη Töreboda της ...\nΓνωριστε το εκπληκτικο loft της Naomi Watts στη Νεα Υορκη!\nΕάν ζηλεύετε ήδη την Naomi Watts για το υπέροχο στιλ της, το αστείρευτο ταλέντο της και την εξαιρετική οικογένεια που έχει δημιουργήσει με τον επίσης ταλαντούχο ηθοποιό Liev Schreiber, είμαστε εδώ για να σας δώ...\nΤροπικο κλιμα μεσα σε ενα διαμερισμα στο Μιλανο!\nΗ φίρμα AIM Studio κλήθηκε να σχεδιάσει ένα διαμέρισμα σε ένα πρώην κτίριο γραφείων στο Μιλάνο της Ιταλίας, το οποίο θα έπρεπε πέρα από τους κατοίκους αυτού να φιλοξενεί και έναν μεγάλο αριθμό φυτών - ένα από τ...\nΤο κατάστημα οπτικών στη Χαλκίδα, το οποίο στεγάζεται σε διατηρητέο κτίριο και σχεδιάστηκε από την αρχιτεκτονική φίρμα 314 architecture studio, έχει κάνει τον γύρο του κόσμου μέσα από διεθνή περιοδικά design κα...


Έρωτας με χάρτινα φτερά: Μυθιστόρημα της Raphaelle Giordano από τις εκδόσεις Ελληνικά γράμματα - Now24.gr\nΗ Raphaelle Giordano είναι συγγραφέας, ειδική στη δηµιουργικότητα και στην προσωπική ανάπτυξη. Έχει αφιερωθεί πλέον αποκλειστικά στη συγγραφή, αλλά έχει εργαστεί για περισσότερα από δέκα χρόνια σε επιχειρήσεις ως κόουτς σε θέµατα δηµιουργικότητας/καινοτοµίας, επικοινωνίας, συνοχής οµάδας και διαχείρισης του στρες. Είναι κάτοχος πιστοποίησης πολλών εργαλείων, όπως το MBTI και το PROCESSCom. Αρχικά, πτυχιούχος της σχολής γραφιστικών τεχνών και τεχνικών επικοινωνίας École Estienneen Art, το δηµιουργικό της άγγιγµα φαίνεται τόσο στην παιδαγωγική προσέγγισή της όσο και στα βιβλία της. Μετά το ντεµπούτο της στις εκδόσεις ως συγγραφέως δηµιουργικών βιβλίων προσωπικής ανάπτυξης, ανάµεσά τους η σειρά Les Secrets du Docteur Coolzen, γράφει το πρώτο της µυθιστόρηµα που γίνεται διεθνώς µπεστ σέλερ: Η δεύτερη ζωή σου ξεκινά όταν καταλάβεις πως έχεις µόνο µία.\nΌλα τα µυθιστορήµατα της Ραφαέλ Τζορντανό κυκλοφορούν από τις εκδόσεις Ελληνικά Γράµµατα.\nΕκδόσεις: Ελληνικά γράμματα, ISBN: 978-960-19-0874-8, Σελ.: 448, Ημερ. έκδοσης: 9/2021, Τιμή: 14,90€\nTags #Raphaelle Giordano #γράμματα #εκδόσεις #ελληνικα #Έρωτας με χάρτινα φτερά #μυθιστόρημα


Aegean Stream: Δοκιμάσαμε τη νέα υπηρεσία inflight entertainment - The Flying Expert\nStar Alliance, Αεροπορικά Ταξίδια\nH Aegean Airlines άρχισε να μπαίνει κι αυτή στο χορό του inflight entertainment και εδώ και λίγο καιρό προωθεί ιδιαίτερα έντονα το Aegean Stream. Πρόκειται για ένα πακέτο υπηρεσιών που παρέχονται στον επιβάτη κατά τη διάρκεια των διεθνών πτήσεων και σκοπό έχει να τον κάνει να περάσει πιο ευχάριστα την ώρα του.\nΟ επιβάτης θα χρειαστεί να κατεβάσει την επίσημη εφαρμογή της Aegean στο κινητό ή το tablet του, είτε από το Google Play Store (Android), είτε από το App Store (iOS) πριν επιβιβαστεί και ενώ θα είναι συνδεδεμένος στο διαδίκτυο.\nΤην ώρα της πτήσης και αφού ενεργοποιηθεί η υπηρεσία, θα πρέπει να συνδεθεί στο Wi-Fi δίκτυο του αεροσκάφους που έχει την ονομασία “Aegean Stream” και να εκκινήσει την εφαρμογή, η οποία τον στέλνει σε μια ειδική ιστοσελίδα. Τυπικά, πρόκειται για ένα offline site που είναι φορτωμένο σε έναν server εντός του αεροσκάφους και στον οποίο περιλαμβάνεται όλο αυτό το υλικό.\nΟι κατηγορίες της εφαρμογής είναι αρκετές. Περιλαμβάνει, παιχνίδια, μουσική, ελληνικές και ξένες εφημερίδες και περιοδικά σε ψηφιακή μορφή (pdf), ψυχαγωγικές εφαρμογές για παιδιά, πληροφορίες για τους προορισμούς της εταιρείας, στιγμές από το Instagram account της εταιρείας, αλλά και έναν χάρτη που ενημερώνει σε πραγματικό χρόνο για το σημείο που βρίσκεται το αεροσκάφος, ενώ δίνει και περισσότερες πληροφορίες για το ταξίδι (ταχύτητα, υψόμετρο, ώρα μέχρι τον προορισμό κλπ).\nΗ Aegean χρησιμοποιεί τη λύση του Aero AirFi box, ενός κουτιού σχεδόν δύο κιλών που τοποθετείται συνήθως στα ντουλάπια πάνω από τις πρώτες σειρές της Business Class και φιλοξενεί μέσα του όλο το περιεχόμενο.\nΗ κεντρική σελίδα είναι απλοϊκή στο σχεδιασμό και όλες οι επιλογές που προσφέρει είναι ξεκάθαρες από το πάνω έως το κάτω μέρος της.\nΕδώ θα βρείτε πληροφορίες για όλους τους προορισμούς που πετάει η Aegean και είναι χωρισμένοι γεωγραφικά. Θα βρείτε π.χ. πληροφορίες για όλους τους προορισμούς εντός Ευρώπης, εντός Ελλάδος, στον υπόλοιπο κόσμο, καθώς και πληροφορίες για το δίκτυο που περιλαμβάνει και όλες τις συνεργαζόμενες εταιρείες.\nΓια κάθε πόλη υπάρχει μια σύντομη αναδρομή στην ιστορία της, ενώ στη συνέχεια μπορείτε να βρείτε με άνεση πληροφορίες για τα αξιοθέατα, τα σημεία που μπορείτε να ψωνίσετε ή και να διασκεδάσετε, τα μέρη που πρέπει να επισκεφθείτε και άλλες χρήσιμες πληροφορίες.\nΜια σειρά από flash/java games που «τρέχουν» μέσα στον ίδιο τον browser και μπορούν να σας βοηθήσουν να περάσετε ευχάριστα την ώρα σας. Ενδεικτική λύση για την περίπτωση που δεν έχετε σχετικό περιεχόμενο στο κινητό ή το tablet σας, χωρίς ωστόσο να προσφέρουν κάτι το εξωπραγματικό.\nΣτον τομέα αυτόν θα βρείτε εφημερίδες και περιοδικά από την Ελλάδα και τον κόσμο, καθώς και το Blue, το επίσημο περιοδικό της Aegean. Η κεντρική σελίδα περιλαμβάνει το εξώφυλλο κάθε έκδοσης, έτσι ώστε να μπορείτε να το ξεχωρίσετε εύκολα και να πατήσετε πάνω του για να μπείτε στα ενδότερα.\nΑν υπάρχει ένα πρόβλημα εδώ είναι πως οι διαστάσεις που έχουν επιλεγεί και χρησιμοποιούνται για τα thumbnails δεν είναι σωστές και στην πλειοψηφία των περιπτώσεων θα βρείτε τα εξώφυλλα stretch-αρισμένα. Δεν αλλάζει κάτι στην συνολική εμπειρία, αλλά είναι αυτές οι λεπτομέρειες που κάνουν τη διαφορά.\nΤο περιοδικό Blue που είναι και ιδιαίτερα σημαντικό για την εταιρεία προσφέρεται στην πρώτη θέση και έχει όλο το υλικό που θα βρείτε και στο έντυπο, μπροστά από το κάθισμά σας. Η έκδοση είναι σε μορφή pdf και αυτή και εδώ ίσως να κρύβεται και μια δυνατότητα για περαιτέρω εξέλιξη με περισσότερα multimedia αρχεία που ίσως θα μπορούσαν να «κρύβονται» μέσα και να «σερβίρονται» στον επιβάτη με τον ίδιο τρόπο που προσφέρονται και οι ταινίες.\nΜε την μορφή thumbnails θα βρείτε στην ενότητα της μουσικής και μια σειρά από playlists με μουσική για κάθε γούστο. Πρόκειται για custom επιλογές μουσικών κομματιών ανά ενότητα που θα μπορούν να συνοδεύσουν το ταξίδι σας.\nΑπό την κεντρική σελίδα θα βρείτε ακόμη την ενότητα «Σχετικά με την Aegean» με πληροφορίες για την αεροπορική εταιρεία, την ενότητα «Aviation Lovers» που περιλαμβάνει ιστορίες και videos πιλότων και προσωπικού της εταιρείας από διάφορες σημαντικές στιγμές (π.χ. τη διαδικασία που ακολουθείται όταν παραλαμβάνεται ένα νέο αεροσκάφος), την ενότητα «Miles+Bonus» με πληροφορίες για το πρόγραμμα μιλίων της ελληνικής εταιρείας, την ενότητα «Ταξιδεύοντας με την Aegean» και τέλος, το Instagram account της.\nΜέσα σε όλα, υπάρχει και ο χάρτης που περιλαμβάνει μια σειρά από πληροφορίες που προσφέρονται σε πραγματικό χρόνο από τα όργανα του αεροσκάφους. Πρόκειται για έναν τρισδιάστατο χάρτη που δείχνει που βρίσκεστε εκείνη τη στιγμή, με τι ταχύτητα πετάτε και σε τι υψόμετρο, ενώ προσφέρει και κάποιες πληροφορίες για τον καιρό των πόλεων από τις οποίες περνάτε.\nΠετάξαμε στα τέλη Ιανουαρίου από Αθήνα προς Φρανκφούρτη και από Κοπεγχάγη προς Αθήνα και η αλήθεια είναι πως για πρώτη φορά είδαμε προσφερόμενες ταινίες στην οθόνη του tablet μας μέσω του Aegean Stream.\nΌπως ήταν αναμενόμενο, με την εταιρεία να κάνει τα πρώτα της βήματα εκεί, η ποιότητα δεν ήταν ιδιαίτερα καλή και η ποικιλία σχετικά μικρή. Δεδομένου πάντως πως μιλάμε για πτήσεις διάρκειας μέχρι τεσσάρων ωρών το πολύ, είναι μια καλή αρχή. Στην αρχή κάθε ταινίας υπάρχει η κλασική ενημέρωση για τις αλλαγές που έχει υποστεί το φιλμ για να προβληθεί στην οθόνη ενός tablet ή ενός κινητού και στη συνέχεια προχωράει το stream.\nΓια οποιονδήποτε έχει ταξιδέψει στο εξωτερικό σε πολύωρες πτήσεις και έχει δει τι προσφέρουν οι εταιρείες στον τομέα του entertainment, ίσως η πρόταση της Aegean φανεί «φτωχή». Ναι, έχει όλες τις «παιδικές ασθένειες», ναι είναι στα πρώτα της βήματα και ακόμη έχει πολλά προβλήματα να λύσει, αλλά τουλάχιστον φαίνεται να υπάρχει μια πρόθεση να εμπλουτιστεί η εμπειρία του επιβάτη για όση ώρα παραμένει εντός του αεροσκάφους.\nΑν λοιπόν ταξιδέψετε σύντομα με ένα από τα αεροσκάφη της εταιρείας στο εξωτερικό, δείτε το Aegean Stream σαν έναν έξτρα τρόπο να περάσετε το χρόνο σας.\nTags: Aegean Airlines, inflight entertainment\nFlight review: το νέο Airbus A320neo της Aegean Airlines


ΑΝΤΑΝΑΚΛΑΣΗ ΜΙΑΣ ΑΝΩΤΕΡΗΣ ΝΟΗΜΟΣΥΝΗΣ\nΤι μπορούμε να κάνουμε λοιπόν; Είναι θεμελιώδες να δημιουργήσουμε χώρους απομακρυσμένους από τους ανθρώπους ώστε οι μέλισσες να μπορέσουν να συνεχίσουν να ζουν, εφόσον είναι οι ιδέες των ανθρώπων που τις δηλητηριάζουν και τις σκοτώνουν. Σύντομα οι μέλισσες καθώς και οι ανώτεροι κόσμοι θα απομακρυνθούν από τον άνθρωπο. Εναπόκειται σε εμάς να διατηρήσουμε τις αισθήσεις μας ανοιχτές, να πάρουμε τις ζωές μας στα χέρια μας, να ανοίξουμε ένα νέο μονοπάτι και να δημιουργήσουμε έναν άλλο κόσμο όπου όλα τα όντα θα είναι καλοδεχούμενα και θα τυγχάνουν σεβασμού. Αυτό είναι το μονοπάτι μιας Παράδοσης Φωτός. Ας υψωθούμε και ας στηρίξουμε επίσης αυτούς που διαφυλάσσουν την παραδοσιακή βιολογική μελισσοκομία, τις προγονικές αξίες του σεβασμού και της αρμονίας με τη Μητέρα-Γη. Είθε μακριά από τον κόσμο των ανθρώπων, οι μέλισσες να μπορέσουν να ζήσουν. Είθε οι μέλισσες να μπορέσουν εκ νέου να λάβουν το σεβασμό που τους ανήκει και είθε εμείς να μπορέσουμε να θυμηθούμε την ιερή πράξη του ανάμματος ενός φυσικού κεριού μέλισσας ως μια προσφορά προς τους ανώτερους κόσμους. Μια πράξη που καθίσταται πιθανή χάρη στο έργο αγάπης και γενναιοδωρίας αυτών των εξαιρετικών όντων που αναπνέουν με τους Αγγέλους.


Σύλλογος Δρομέων Υγείας Κιλκίς: Προσέχουμε αλλά δε σταματάμε να τρέχουμε! Eidisis.gr - Η ενημερωτική πύλη του Κιλκίς\nΚυριακή, 5 Δεκεμβρίου 2021, 10:20:06 μμ\nΔευτέρα, 29 Μαρτίου 2021 08:46\nΣύλλογος Δρομέων Υγείας Κιλκίς: Προσέχουμε αλλά δε σταματάμε να τρέχουμε!\nΤον τελευταίο χρόνο, η καθημερινότητά μας ήταν γεμάτη ανατροπές, αλλά η αγάπη μας για την σωματική άσκηση δε σταμάτησε. Η απραξία δεν ήταν λύση για μας και έτσι πραγματοποιήσαμε πρώτοι τον περσινό Μάιο, έναν εικονικό αγώνα τον ”Lonely Trail” μία διαδρομή 9 χιλ. μέσα στον Λόφο του Αγ. Γεωργίου.\nΉρθε όμως η στιγμή για την επόμενη πρότασή μας το “Lonely Run”, μια ασφάλτινη διαδρομή 10 χιλ. περιφερειακά της πόλης μας. Κάθε δρομέας που επιθυμεί να συμμετάσχει στην προσπάθεια μας αυτή, θα πρέπει:\nΝα τρέξει από 01/04 έως και 30/04 την παρακάτω διαδρομή, όσες φορές επιθυμεί.\nΕπιλέγουμε εφαρμογή καταγραφής απόστασης και χρονομέτρησης για το κινητό μας. Παραδείγματα εφαρμογών: – Map My Run, – Strava, – Runkeeper.\nΑποστέλλουμε φωτογραφία οθόνης ή κάθε άλλο μέσο που αποδεικνύει την διαδρομή και τον χρόνο, καθώς και τα προσωπικά στοιχεία (ονοματεπώνυμο, ημερομηνία γέννησης και τηλέφωνο) στο messenger της Σελίδας του Συλλόγου μας (Σύλλογος Δρομέων Υγείας Κιλκίς-ΣΔΥ Κιλκίς).\nΜοιραζόμαστε φωτογραφίες και βίντεο στα social media με hashtag: #Συλλογος Δρομέων Υγείας Κιλκίς-ΣΔΥ Κιλκίς. Περνάμε καλά, βάζοντας τον αθλητισμό στη ζωή μας!\nΚάθε συμμετέχοντας, θα παραλάβει το μετάλλιό του από την έδρα του Συλλόγου μας, σε ημερομηνία και ώρα που θα καθορισθεί.\nΕφιστούμε την προσοχή όλων κατά την διαδρομή και τις διασταυρώσεις, αφού θα κινούμαστε σε οδικό δίκτυο με διέλευση αυτοκινήτων. Άλλωστε σκοπός μας δεν είναι η νίκη αλλά η συμμετοχή.\nΣας ευχόμαστε μία όμορφη και απολαυστική διαδρομή!\nΚουΠα Κιλκίς: Νέο «θύμα» ο Πιερικός Αρχέλαος\nΟι μετανάστες του Δροσάτου στηρίζουν το Κέντρο Υγείας τους


Ξενώνα για άπορους φοιτητές ετοιμάζει ο Δήμος Πατρέων | Τι λες τώρα;\nHome \_ Ελλάδα \_ Ξενώνα για άπορους φοιτητές ετοιμάζει ο Δήμος Πατρέων\nΤι λες τώρα; Νοέμβριος 6, 2017 8:54 ΠΜ\nΣτην αξιοποίηση ενός ακινήτου ώστε να γίνει ξενώνας για τους άπορους φοιτητές προχωρά ο Δήμος Πατρέων. Πρόκειται για ένα νεοκλασικό κτήριο στη συμβολή των οδών Κορίνθου και Παπαφλέσσα στο κέντρο της πόλης, που αποτελεί δωρεά προς το Δήμο με σκοπό να χρησιμοποιηθεί για δωρεάν στέγαση φοιτητών.\nTο νεοκλασικό αποτελεί δωρεά στο Δήμο από τη Μαρία Σώκαρη, η οποία μέσω της διαθήκης της άφησε στο Δήμο Πατρέων το υπόγειο και το ισόγειο του νεοκλασικού κτιρίου για τον συγκεκριμένο σκοπό. Η δημοτική Αρχή προχώρησε μετά από διαπραγματεύσεις με τον ιδιοκτήτη του πρώτου ορόφου και στην αγορά του, έναντι του ποσού των 50 χιλιάδων ευρώ, ενώ η αντικειμενική αξία του ορόφου προσδιοριζόταν στα 135 χιλιάδες ευρώ.\nΣύμφωνα με τον αντιδήμαρχο Οικονομικών, Παναγιώτη Μελά, που ασχολείται τα τελευταία δυο χρόνια με την υπόθεση, σύντομα θα ξεκινήσουν οι εργασίες επισκευής και συντήρησης του κτιρίου, ώστε να στεγάσει άπορους φοιτητές, όπως δήλωσε στο thebest.gr .\nΤο σύνολο του κτιρίου και του οικοπέδου αυτού, έχει περιέλθει στην ιδιοκτησία του Δήμου, και έτσι η δημοτική Αρχή έχει προχωρήσει σε ενέργειες εξασφάλισης της χρηματοδότησης των εργασιών κυρίως από δυο πηγές. Την εκταμίευση ποσού που έχει δεσμευθεί από τον δωρητή για το σκοπό της στέγασης των φοιτητών καθώς και από την εκταμίευση του δανείου από το ΤΑΣ, καθώς το ακίνητο έχει χαρακτηριστεί ως σεισμόπληκτο.\nΌπως εξηγεί ο Π. Μελάς η υποστήριξη των οικονομικά ασθενέστερων φοιτητών αποτελεί προτεραιότητα για τη δημοτική Αρχή, δεδομένου ότι ότι λόγω των παρατεταμένων δυσμενών οικονομικών συνθηκών, μεγάλος αριθμός φοιτητών δεν συνεχίζει τις σπουδές λόγω οικονομικής αδυναμίας των οικογενειών τους για την κάλυψη εξόδων διαμονής και διατροφής τους.\nΑυτή η κοπέλα έκανε γιόγκα όταν ξαφνικά κάποιος αποφάσισε να της κλέψει την παράσταση!\n15 φωτογραφίες που αποδεικνύουν ότι η πραγματικότητα είναι καλύτερη από το Photoshop.


Αυτή είναι η πρώτη μαύρη μπαλαρίνα που χόρεψε «Λίμνη των... - Star.gr\nCITY NEWS Πέμπτη, 22 Σεπτεμβρίου 2016, 15:09\nΑυτή είναι η πρώτη μαύρη μπαλαρίνα που χόρεψε «Λίμνη των Κύκνων»\n«Πέρασα το μεγαλύτερο μέρος της εφηβείας μου σε βρώμικα ξενοδοχεία» έγραψε στην αυτοβιογραφία της\nΣυγκλονίζουν τα λόγια της Μίστι Κόπελαντ της πρώτης μαύρης μπαλαρίνας που χόρεψε «Λίμνη των Κύκνων».\nΗ ίδια αν και δεν διέθετε τα προσόντα που τυπικά πρέπει να έχει μία κλασική μπαλαρίνα όπως μακρύ λαιμό, ψιλόλιγνη σιλουέτα(σ.σ: έχει ύψος 1,57) μακριά πόδια και χέρια, κατάφερε με την επιμονή της να γίνει ένας μύθος στην Αμερική.\n«Τα κάνω όλα αυτά για τα κορίτσια που έχουν μαύρο δέρμα» γράφει η Μίστι Κόπελαντ στην αυτοβιογραφία της με τίτλο «Μία ζωή σε κίνηση» ενώ στην εισαγωγή του βιβλίου της, αναφέρει: «Αφιέρωσα όλη την καριέρα μου για να γίνω πρίμα μπαλαρίνα στο American Ballet Theatre γιατί ήθελα να σπάσω ένα εμπόδιο που έμοιαζε ανίκητο. Δεν το έκανα για τη δόξα αλλά γιατί ήθελα να γίνω η πρώτη μαύρη γυναίκα που θα κατακτήσει αυτή τη θέση, ώστε να κάνω το πρώτο βήμα και να ακολουθήσουν κι άλλοι».\nΗ ��παλαρίνα δεν ξεκίνησε τον κλασικό χορό από μωρό, αλλά σε ηλικία 13 ετών.Aυτός που την παρακίνησε να αρχίσει τις πιρουέτες και τις ποζισιόν δεν ήταν ο Τσαϊκόφσκι αλλά η Μαράϊ Κάρεϊ και η Νάντια Κομανέτσι.\nΌσοι πίστεψαν πως δεν θα τα καταφέρει επειδή ξεκίνησε αργά, διαψεύσθηκαν.\nΗ Μίστι αρχικά έγινε επικεφαλής στην ομάδα pom pom girls του σχολείου της και ξεκίνησε τα πρώτα βήματα στον χορό. Με την εξάσκηση, ανακάλυψε πως έχει δυνατότητες και γράφεται στο μπαλέτο του San Pedro.\nΤο 2002, η μπαλαρίνα με το σκούρο δέρμα, παίρνει τον κεντρικό ρόλο μπαλαρίνας στο μπαλέτο «Το πουλί της Φωτιάς» και το 2007 γίνεται η πρώτη μαύρη σολίστ κλασικού χορού στο αμερικανικό μπαλέτο.\nΔεκατρία χρόνια μετά η καριέρα της εκτοξεύεται στα ύψη, αφού γίνεται η πρώτη πρίμα μπαλαρίνα που χόρεψε την Λίμνη των Κύκνων στην Αμερική, στο American Ballet Theatre, ενώ ποτέ από την μέρα που ιδρύθηκε το 1940, δεν είχε σπάσει την παράδοση να χρησιμοποιήσει μαύρη χορεύτρια.\nΗ διάσημη πλέον μπαλαρίνα, δεν πέρασε καθόλου εύκολα τα παιδικά της χρόνια. Μεγάλωσε μαζί με τη μητέρα και τα πέντε αδέρφια της, ενώ όλη η οικογένεια μετακόμιζε από σπίτι σε μοτέλ ακολουθώντας τους εραστές της μητέρας της.\n«Οι περισσότερες συνάδελφοί μου μεγάλωσαν μέσα στις τέχνες, φορούσαν τα πρώτα τους τουτού μόλις έμαθαν να περπατούν. Περνούσαν τα καλοκαίρια τους στην Ευρώπη, ενώ εγώ έβγαλα για πρώτη φορά διαβατήριο στα 17 μου. Εκείνες προέρχονταν από οικογένειας που είχαν εξοχικά ενώ εγώ πέρασα το μεγαλύτερο μέρος της εφηβείας μου σε βρώμικα ξενοδοχεία. Αλλά η κυριότερη διαφορά μας ήταν άλλη: εγώ ήμουν ένα κοριτσάκι με μαύρο δέρμα, μέσα σε έναν ωκεανό λευκότητας», γράφει η Μίστι σε άλλο σημείο του βιβλίου της.


Από το 2010 η Interamerican ενισχύει τις δράσεις των Παιδικών Χωριών SOS\nΤην Τρίτη, 19 Απριλίου η Interamerican φιλοξένησε bazaar των Παιδικών Χωριών SOS στα κεντρικά γραφεία της.\nΟι εργαζόμενοι είχαν την ευκαιρία να επιλέξουν τα πασχαλινά τους δώρα και να ενισχύσουν έτσι το έργο του οργανισμού.\nΑπό το 2010 η Interamerican ενισχύει τις δράσεις των Παιδικών Χωριών SOS με ασφαλιστικές παροχές για τα περιουσιακά στοιχεία τους και εκδηλώσεις που διοργανώνουν, καθώς και με παροχή εκπαίδευσης πρώτων βοηθειών για τις Μητέρες SOS.\nΕπιπλέον, το 2018 η Interamerican προχώρησε σε μνημόνιο συνεργασίας για στον Ξενώνα Βρεφών των Παιδικών Χωριών SOS που λειτουργεί στο Μαρούσι. Σήμερα, τα Παιδικά Χωριά SOS λειτουργούν σε 136 χώρες και βοηθούν χιλιάδες παιδιά που δεν μπορούν να μεγαλώσουν με τους βιολογικούς τους γονείς, μέσα από προγράμματα εναλλακτικής φροντίδας και πρόληψης, σχολεία, Κέντρα Υγείας και άλλες υπηρεσίες προς τις τοπικές κοινωνίες.\nΣτην Ελλάδα ξεκίνησαν το 1975 και πλέον λειτουργούν 4 Παιδικά Χωριά SOS, 2 Στέγες Νέων, 2 Ξενώνες Βρεφών SOS, 10 Κέντρα Στήριξης Παιδιού και Οικογένειας και 5 Κέντρα Μαθησιακής και Παιδαγωγικής Υποστήριξης.


Άστραψε και βρόντηξε ο Γρηγόρης Πετράκος κατά του Πάνου Κιάμου: “Ζήτα συγνώμη… προλαβαίνεις!”\nΜε μια σκληρή ανάρτηση απάντησε ο Γρηγόρης Πετράκος στον συνάδερφό του, Πάνο Κιάμο, για την κίνηση του Π.Κιάμου να διατυμπανίσει πως το κέντρο διασκέδασης ”Posidonio Μusi Hall” στο οποίο και θα συνεχίσει να εμφανίζεται, θα είναι το πρώτο Covid-free μαγαζί!\nΟ επιχειρηματίας που έχει το ”Posidonio”, Βασίλης Κοντόπουλος, πήρε την απόφαση να δέχεται μόνο εμβολιασμένους θαμώνες, και να πετάει έξω όσους δεν είναι!\nΟ Γρηγόρης Πετράκος, δεν μάσησε τα λόγια του, αναφέρθηκε στο πόσο τον εκτιμά αλλά τον καλεί να μη γίνει το δεκανίκι της κυβέρνησης, αντιλαμβανόμενος πως τον επέλεξαν γιατί είναι αγαπητός στο κοινό και θα παρακινήσει τον κόσμο να εμβολιαστεί.\nΈχεις κάνει πολλές επιτυχίες και προφανώς έχεις δουλέψει σκληρά γι αυτό και το αξίζεις. Και φτάνουμε στο σήμερα…


Τι έκανες με/για την μηχανή σου σήμερα; - Page 429 - Γενική Συζήτηση - myBike.gr\n11017 μηνύματα σε αυτό το θέμα\nΣελίδα 429 από 441\nΔημοσιεύτηκε August 12, 2019\nπριν 23 λεπτά, το μέλος The Dread Rider έγραψε:\nΤο ντώσει βόλτα;\nΤο ντώσει, το ντώσει, για κόπιασε...\n...θες και συ κάνα πλευρό ενθύμιο μΕ φαίνεται\nΕτοιμάζω λιγάκι το παπί για το Βόλος - Λάρισα 2!\nΤο γρανάζωμα αλλάχτηκε απο 13-35 σε 15-35 για να μην φωνάζει το μοτέρ σε ταχύτητες κοντά στα 90κατι με 100 km/h. Πέρσι με το 15-34 (ένα δόντι πίσω έχει πολύ μικρή διαφορά) και το μηχανάκι έκαψε λίγο λιγότερο απο μισό ντεπόζιτο όταν γυρνούσα Βόλο (φουλ γκάζι στα 110-120). Φέτος θα είμαι δικάβαλο ωστόσο συνεπώς ένα 15 είναι και πάλι μια χαρά πιστευώ. Φυσικά και θα ανέβουνε και φωτογραφίες!\nΕπίσης άλλαξα και το μπουζί του, έβαλα σωστό αέρα στα λάστιχα και το βράδυ θα το φουλάρω για να είμαι safe.\nΔημοσιεύτηκε August 13, 2019\nΤην 12/8/2019 at 1:11 ΜΜ, το μέλος Canardo έγραψε:\nΤο ΣΚ τελείωσες ο πρώτος κύκλος εργασιών.\nΑγάπη.. Τα μακαρόνια να βγάλεις απο τις ζάντες...\nπριν 8 λεπτά, το μέλος HLIAS έγραψε:\nΠες ότι βγήκαν ήδη...\nΘες να στα κρατήσω για το δικό σου.\nΣήμερα είχε λάδια φίλτρο λαδιού και αλλαγή τα σκριπ γιατί είχαν λιώσει.\nHonda CB SF 400+1300 (1700cc) Honda Goldwing (1800cc)\nΔημοσιεύτηκε August 17, 2019\nΌταν το immobilizer έχει πολύ λεπτά καλώδια που έχουν σπάσει εσωτερικά και κάνουν επαφή όποτε λάχει, επιστρατεύεις τους kawasakiδες.\nΑφού δοκίμασαν μονόκλωνο χοντρό που δεν κόλλαγε και μετά καλώδιο ηχείων που ήταν λεπτό και αυτό αλλά το τεστάραμε και δούλευε, καταλήξαμε σε καλώδιο ρεύματος από μπαλαντέζα χαχαχα.\nΤώρα δεν πρόκειται να κοπεί ποτέ\nΥΓ τα μπινελίκια που έφαγε ο Soichiro Honda αρκεί να τον αναστήσουν\nΕγώ δεν θα το έφτιαχνα. Φοβερό αντικλεπτικό, κατηγορίας PIN Lock οπως στο Transporter 1 .\nKawasakιδες που μονο στα πορδα βρισκετε ακρη, θα σας δειξω εγω θα δειτε τι θα παθετε.\nΆσε έκανα μαλακία και έβγαλα την κεραία να δω τι παίζει και σταμάτησε να δουλεύει, κόπηκαν εντελώς τα σύρματα.\nΊδρωσα αυτόματα από το άγχος μου, ας είναι καλά τα kawasakόπαιδα που ξέρουν από αυτά με τα χαλασάκι τους έχουν εμπειρίες πολλές.\nΈπρεπε ρε car-ee-o-Lee να σου βάλω κεραία ραδιοφώνου, να μιζάρεις και να παίζει κλαρίνα.\nΥ.Γ.: μπ0ύστη Σοϊχίρο με τα δείγματα καλωδίων που βάζεις στα μπορντέλα σου\nΈρως το κομπιούτερ (ναι ρε έτσι τα λένε) στο νάιλο <3\nΤελεόραση ιν δε τσίκεν-κίτσεν θέλει απαραίτητα νάιλο ρε αglήτη\nπριν 8 ώρες, το μέλος telephoner έγραψε:\nΣτα σοβαρα τωρα, αν δεν διαβασει κωδικο απο το τσιπ στο κλειδι, δεν παιρνει μπροστα, δεν ειναι κατι που το καταργεις. Οχι ευκολα τουλαχιστον.\nΟσο για την χλαπατσο ατακα,\nΔημοσιεύτηκε August 18, 2019\nπριν 12 ώρες, το μέλος FlyingInADream έγραψε:\nΜέχρι να σουλουπωθεί το καλώδιο, για να πάρει μπροστά έπρεπε να κάνεις τέρμα αριστερά το τιμόνι για να κάνει επαφή το καλώδιο.\nΑν δεν το ήξερες μίζαρες στον βρόντο μέχρι θανάτου.................της μπαταρίας.\nπριν 10 λεπτά, το μέλος klab έγραψε:\nΤο ίδιο πρόβλημα είχα και εγώ στο ΤΤ και άλλαξα ολόκληρη την πλεξούδα!\nΔημοσιεύτηκε August 19, 2019\nΧθες το πρόγραμμα έλεγε βόλτα !!! Καφέ στο Τσεπέλοβο και μετά προς Μέτσοβο από στριφτερό κομμάτι ( τίποτα το τρομερό αλλά ωραίο ! )\nΔημοσιεύτηκε August 21, 2019\nΓίναμε λίγο άνθρωποι μετά τις διακοπές. Το γρανάζι πότισε άμμο Έτοιμοι για Άγκαθα να γίνει 2 φορές πιο χαλια.\nΥΓ: Degreaser και μ@λακιες,παραφινέλαιο op\nΔημοσιεύτηκε August 24, 2019\nΤο τρομπόνι ήρθε χθες και τοποθετήθηκε σήμερα με την βοήθεια του Θεού.\nΩραίο είναι i love it\nΑρέσει σε 22 μέλη\ninnova 04 7516\nΔημοσιεύτηκε August 26, 2019\nΤην 8/24/2019 at 8:10 ΜΜ, το μέλος klab έγραψε:\nΑχχαχαχαχαχα ασπρόμαυρο βίντεο αλα telemarketing για την μαμά Και τι edit μετά, τύφλα να έχει ο max wrist!\nΈγραψες ρε φίλε, Θεός\nΤην 24/8/2019 at 9:10 ΜΜ, το μέλος klab έγραψε:\nΩ Θεοι !!! τι ευλογημενος ηχος !!!\nτο παλιο γινεται και γαμω τις ψησταριες\nπριν 14 λεπτά, το μέλος peterpan έγραψε:\nΚαταφύγιο για πυρηνικό πόλεμο\nstrokt up 1127\nSuzuki Bandit 650 (650cc) Nivea Styling Gel Suzuki BANDIT (1250cc)\nΔημοσιεύτηκε August 27, 2019\nΖήλεψα τον klab και θα βάλω και εγώ μια εξάτμιση στο bandit να μην κανει άλλο σαν μίξερ. Την θέση της εργοστασιακής θα πάρει μια mivv suono (φυσικά γνήσια), τώρα αν θα μείνει και ο σιγαστήρας πάνω ή αν θα πάρει πόδι θα το δούμε.\nΗ suono και συγκεκριμένα στο bandit 650 χωρίς την τάπα κάνει πολύ φασαρία και ακούγεται άσχημα.\nΔεν έχεις αυτό τον ωραίο μπάσο και throaty ήχο που κάνουν οι πιο στρογγυλεμένες εξατμίσεις.\nΚατά τo γούστο μου βέβαια, σε άλλους αρέσει αυτό το τραχύ της suono.\nπριν 3 ώρες, το μέλος strokt up έγραψε:


##### Βγαίνω με τα ξαδέρφια μου πρώην – 4 ενδείξεις ότι μάλλον δεν θα τα ξαναβρείς με τον πρώην σου - Όλα.\nBlog Home » Βγαίνω με τα ξαδέρφια μου πρώην\nΤι είναι τελοσπάντων Πήρα το θάρρος να ρωτήσω γιατί βγαίνω με μια κοπέλα και. Οκτ. 2019. Πάνω Από 50 Speed Dating Τορόντο, Βγαίνει Με Την Πρώην Πεθερά. Αυγ.\n2019. Θα δείτε τι λέει ο Γιάννης βαγίνω τον γάμο του και την κόρη της πρώην γυναίκας. Χρονολογείται πρώτα ξαδέρφια μόλις αφαιρεθεί Σε απευθείας σύνδεση χρονολογώντας. Τα βγαίνω με τα ξαδέρφια μου πρώην σας, τα ξαδέρφια ετεροθαλής αδελφός γρήγορα η ζωή που χρονολογείται κάλγκαρι.\nΠώς να προχωρήσουμε πέρα από casual dating βγαίνεις με μια γυναίκα πρώην αλκοολικός το πανεπιστήμιο του. Wordpress online dating πρότυπο ο φίλος μου βγαίνει με τον πρώην. Χρονολογείται daisy alle folgen η πρώην γυναίκα μου βγαίνει με τον φίλο μου. Dating site με τα πιο ενεργά μέλη δωρεάν dating στο σινσινάτι πρόσφατα δημιουργήθηκε για δωρεάν dating sites. Ο πρώην μου bf βγαίνει με την ξαδέρφη μου κουρδικά dating site, ηνωμένο βασίλειο.\nΟι γονείς του φίλου μου, με συγκρίνουν συνεχώς με την πρώην. Χρονολόγηση συμβουλές για τα βίντεο youtube. Ανατολικής Γερμανίας δεν το έβαλαν ποτέ κάτω ως το τέλος. Θέλω να παντρευτώ την κόρη της πρώην γυναίκας μου, που είναι το κακό. Παντρεύεται μετά από ραντεβού για 3.\nAdmin 2019-02-20 909 comments Category. Online dating πρώτες ερωτήσεις να ρωτήσω δωρεάν dating site ευρώπη. Χρονολογείται Ξαδέρφια Κόρη. Ιδέες δώρων για κάποιον που μόλις άρχισε να βγαίνει με 30 ημερών από την χρονολόγηση lee hyukjae.\nPosted by Tingwadifor Read more. Αποδέξου ότι για να ανήκει ο/η πρώην στο παρελθόν κάτι στράβωσε. Απρ. 2019. Φόρουμ που χρονολογούνται μετά το διαζύγιο. Adam sucht eva με ραντεβού rtl. Νέα ζηλανδία 100 δωρεάν dating sites δωρεάν indian. Πακιστάν ιστότοποι γνωριμιών ο πρώην μου, τα ραντεβού μου ξαδέρφη asian. Ο Μάικλ Λι λέει πως αγάπησε την Angie από τότε που ήταν στη δευτέρα δημοτικού.\nΕυγενία, η Χόλι Μπράνσον και η Ντενίζ βαν Ούτεν. Τι Να Κάνετε Όταν Σας Πρώην Κοπέλα Του Αρχίζει Να Βγαίνει Με. Ξαδέρφια που χρονολογείται στην ιαπωνία.\nΤα ραντεβού σας, βγαίνω με τα ξαδέρφια μου πρώην ξαδέρφια ετεροθαλής αδελφός online dating μετατρέπεται σε εφιάλτη επιλεκτική. Σύμφωνα με τις νέες μελέτες, ακόμη και τα πρώτα ξαδέρφια δεν διατρέχουν άμεσο.\nΣεπτ. 2017. Βγαίνεις και το διατυμπανίζεις στην πελατεία σου, ώστε να γνωρίζει αυτή ότι.\nΗ Κατερίνα Καινούργιου μας συστήνει τα ξαδέρφια της και πίστεψε μας θες πολύ να τα. Εκείνος την απειλεί πως θα τα πει όλα αν τον αφήσει για τον πρώην άνδρα.\nΧρονολογείται χωρισμένος και την πρώην γυναίκα του. Ντίνα να βγαίνει με τον συνάδελφο του άντρα της για. Dating ιστοσελίδες περθ της αυστραλίας το καλύτερο app που χρονολογείται στην ινδία iphone. Βρήκα ότι τα δευτερα ξαδέρφια είναι συγγένεια 6ου βαθμου. Κι όμως τα «ξαδέρφια» της Πάολας ήταν τσιγγάνοι και διαβάστε τι έχει.\nΤα online dating lātūr του να αξδέρφια με τον καλύτερο σου φίλο, παντρολογήματα τεχνολογία. Last man stanting match στο Extreme rules με τον πρώτο να βγαίνει νικητή. Δωρεάν διεθνές site γνωριμιών chat rooms ηνωμένο βασίλειο, χρονολογείται στη δεύτερη ξαδέρφη μου.\nTagged: Οι ιρλανδοί αγρότες dating site, Ραντεβού μου βγαίνω με τα ξαδέρφια μου πρώην ξαδέρφη, Βγαίνεις με έναν πρώην πεζοναύτη με ptsd, Καλύτερες εφαρμογές για τη χρονολόγηση.\nΓιώργου Καφαντάρη και ξαδέρφη της πρώην βουλευτού του ΚΚΕ. Κέρδισε. Ξαδέρφια που Eίναι Zευγάρι: Μια Oικογενειακή Yπόθεση.\nΟκτ. 2019. Η Βούλα έμαθε ότι το παιδί της αδερφής της, ήταν του πρώην. Posted by. Η πρώην γυναίκα μου βγαίνει με τον φίλο μου. Η παγίδα της χριστουγεννιάτικης μελαγχολίας: Αναπολώ τον πρώην.\nΔουλειά Speed Dating Freilassing, Χρονολογείται Ξαδέρφια Κόρη. Μήνυση στον Εραστή της Πρώην Γυναίκας του και Δικαιώθηκε. Αυγ. 2013. του πρώην πρωθυπουργού Κώστα Καραμανλή, βγαίνει αποφασιστικά μπροστά. Ελίνα: «Βγαίνω με κάποιον και μου ζητάει να πληρώνω πάντα τα μισά. Είμαι αρραβωνιασμένη, είναι «απιστία» να βγαίνω φιλικά με συνάδελφό.\nΑστεία Αποσπάσματα Για Κάποιον Που Βγαίνει Με Τον Πρώην Σου. Iphone apps για τη χρονολόγηση, βγαίνεις με τίποτα. Δεν είχα. Κλείστηκε στον εαυτό της, κλείστηκε και στο σπίτι και δεν ήθελε να βγαίνει. Μήπως κάποια μέλη του cast από το 90210 που χρονολογείται στην πραγματική ζωή, κορέας αστέρια μαζί, βγαίνεις με μια χορεύτρια του.…\nΠαντρολογήματα τις υπηρεσίες του portland ή, φιλελεύθερο κολλέγιο τεχνών που χρονολογείται πώς να γράψετε ένα. Να βγαίνεις με μια μουσουλμάνα συμβουλές. Δωρεάν Online Dating Σε Πάτνα, Τρίτη Γενιά Ξαδέρφια Ραντεβού. Βγαίνατε λοιπόν για κανένα χρόνο και οι φίλοι σας άρχισαν να κάνουν παρέα.…\nΒγαίνουμε φωτογραφίες, φωτογράφος χριστιανική χρονολόγηση ταχύτητας. Αφρικανική interracial dating sites.…\nprevious post: Online dating app Μπάμπλ\nnext post: Χριστιανικές απόψεις για dating και γάμο\nΚάνει τον χάρι και. Τα Οφέλη Του Να Βγαίνεις Με Έναν Προσωπικό Γυμναστή. Αυγ. 2019. ΚΑΙ βέβαια αναμένονται με ιδιαίτερο ενδιαφέρον τα καινούργια επεισόδια στο σίριαλ Κατσίβελα-Λεβεντάκη του πρώην και του νυν δημάρχου. Να τσεκάρει και τα προφίλ των πρώην, αναστενάζοντας μελαγχολικά κατά προτίμηση. Ω που βρήκε εκείνο το καλό το παιδί και παντρεύτηκαν και. Δεύτερα ξαδέρφια μόλις αφαιρεθεί ραντεβού ώριμη δωρεάν και ενιαία dating sites σχετική χρονολόγηση της γης.\nPosted by Pigamluri • Filed under Βγαίνεις με έναν κύριο.\nΠαρθένος άντρας βγαίνει με μια γυναίκα.\nΟκτ. 2019. Τελικώς, απέκτησε η Κάτια παιδί αλλά και η ξαδέρφη της, της έφαγε.\nΤι Να Κάνετε Όταν Σας Συντρίψει Βγαίνει Με Το Φίλο Σας. Το Να Βγαίνει Με Την Πρώην Του Φίλου Σας.


«Δεν περιμέναμε τέτοιο γκολ…» | ΠΑΟΚ ΘΡΗΣΚΕΙΑ\nHome / Διάφορα / Ποδόσφαιρο / «Δεν περιμέναμε τέτοιο γκολ…»\n«Δεν περιμέναμε τέτοιο γκολ…»\n«Οι σκέψεις όλων μας είναι σε όσα έγιναν στην Αθήνα. Ως ομάδα είμαστε κοντά στους πληγέντες, οι παίκτες θα δώσουμε φανέλες, ενώ τα έσοδα από τον σημερινό αγώνα πήγαν εκεί».\n«Ηταν ενα καλό παιχνίδι για μας, πετύχαμε δύο γκολ και δεν περιμέναμε να δεχθούμε ένα τέτοιο τέρμα από τη Βασιλεία. Αδρανήσαμε λίγο, αλλά τώρα πάμε για τη νίκη. Είναι λογικό να υπάρχει ψυχρολουσία, άλλο το 2-1 και άλλο το 2-0».\n«Πάμε να κάνουμε το παιχνίδι μας στην έδρα τους και να περάσουμε. Μία νίκη είναι μία νίκη. Θα πάμε στην Ελβετία σα να έληξε ο πρώτος αγώνας 0-0 και να παίξουμε το ποδόσφαιρο που ξέρουμε από την μερα που ήρθε ο Λουτσέσκου!»


Απόλλων: Κοιτάζει στην αγορά για winger, Η ΚΑΘΗΜΕΡΙΝΗ, kathimerini.com.cy\nΈνα παίκτη κάτω των 22 χρόνων, που θα μπορεί να αγωνίζεται και στα δύο άκρα της επίθεσης ψάχνουν για να φέρουν οι «κυανόλευκοι»\n18 ΙΑΝΟΥΑΡΙΟΥ 2019 - 11:49\nΔύο νέες προσθήκες έκανε μέχρι στιγμής ο Απόλλωνας στην μεταγραφική περίοδο που διανύουμε. Ως γνωστό απέκτησε τον Τσέχο Μίλαν Κερμπρ, ο οποίος έχει παίξει τρία παιχνίδια μέχρι τώρα, αλλά και τον Βαχίντ Σελίμοβιτς, που έχει εγγραφεί κανονικά και θα βρίσκεται στην αποστολή στο αυριανό παιχνίδι με τον Ερμή.\nΘυμίζουμε ότι από το ρόστερ έχει διαγραφεί ο Ρίτσαρντ Σουμά που δεν πρόσφερε τα αναμενόμενα. Μπορεί επισήμως να λένε την γνωστή ατάκα «η μεταγραφική περίοδος λήγει στο τέλος του μήνα», χωρίς βέβαια να λένε τίποτα περισσότερο.\nΔιευκρινίζουν όμως ότι δεν θα διαγραφεί κάποιος άλλος από τον α’ κατάλογο, καθώς είναι ικανοποιημένοι απ’ όλους τους ποδοσφαιριστές. Άρα, η λογική λέει ότι εάν θέλουν να ενισχυθούν θα πρέπει να φέρουν παίκτη κάτω των 22 χρονών που θα μπορεί να εγγραφεί στον β’ κατάλογο.\nΗ πληροφόρηση που υπάρχει εδώ και καιρό είναι ότι αναζητούν παίκτες κάτω των 22 χρόνων για τον β’ κατάλογο. Με την απόκτηση του Σελίμοβιτς προστέθηκε ακόμα μία επιλογή στο κέντρο της άμυνας και η προσπάθεια τώρα είναι να έρθει ένας ακραίος επιθετικός.\nΈνας winger δηλαδή που θα μπορεί να παίζει και στα δύο άκρα της μεσοεπιθετικής γραμμής, έτσι ώστε να δώσει το κάτι διαφορετικό στην ομάδα και να αυξήσει ταυτόχρονα τις επιλογές της τεχνικής ηγεσίας.


Πέντε κανόνες που πρέπει να ακολουθούν όλοι οι γονείς | Ι LOVE STYLE\nΠέντε κανόνες που πρέπει να ακολουθούν όλοι οι γονείς\nH Κλινική Ψυχολόγος, Έλενα Αριστοδήμου μας βάζει πέντε σημαντικούς κανόνες που όλοι οι γονείς πρέπει να ακολουθούν.\nΠοιος σας έχει πει ότι οι κανόνες αφορούν μόνο τα παιδιά; Για να έχετε μια όμορφη σχέση μαζί τους ακολουθείστε τους πιο κάτω κανόνες και θα δείτε πως η εφαρμογή τους δημιουργεί ισότιμες και ισορροπημένες σχέσεις.\nΝα λέτε στα παιδιά σας αυτό που θέλετε να κάνουν\nΠριν να μπορέσετε να μεταδώσετε στα παιδιά σας ακριβώς τι θέλετε να κάνουν, πρέπει να αποφασίσετε, να επιδείξετε και να διατυπώσετε, συνήθως με περισσότερο από ένα τρόπους, τι είναι ακριβώς αυτό που θέλετε να κάνουν. Πρέπει να εξηγήσετε την αναμενόμενη συμπεριφορά με συγκεκριμένους ορισμούς που μπορεί να καταλάβει το παιδί σας. Πώς μοιάζει η συμπεριφορά; Πώς την αισθάνεσαι; Πώς ακούγεται; Να θυμάστε, απλά επειδή είπατε κάτι, δεν σημαίνει ότι το παιδί σας το άκουσε, το κατάλαβε και ότι μπορεί να μεταφράσει αυτό που είπατε σε παραγωγική δράση.\nΚριτικάρετε την πράξη, όχι το άτομο\n"Κακό αγόρι" και "κακό κορίτσι" πρέπει να διαγραφούν από το λεξιλόγιό σας! Η κριτική της συμπεριφοράς δεν σημαίνει ότι είναι ένα κακό άτομο. Απλά κριτικάρετε την ανεπιθύμητη συμπεριφορά. Διατυπώστε το έτσι: "Αυτό είναι ο λανθασμένος τρόπος να το κάνεις. Είσαι καλό παιδί και έξυπνο. Κοίτα τι πρέπει να κάνεις την επόμενη φορά". Είναι κρίσιμο να διαχωρίζεις με τα λόγια σου και τις πράξεις σου, τη συμπεριφορά των παιδιών σου από την αυτοεκτίμηση τους. Η διόρθωση είναι απαραίτητη για να καθοδηγήσει και να διαμορφώσει την κατάλληλη συμπεριφορά, αλλά πρέπει να είναι κριτική της πράξης και όχι κριτική του ατόμου.\nΜην υποθέσετε ότι το έχουν μάθει: Επαναλάβετε το!\nΗ επανάληψη είναι θεμελιώδης για όλη τη μάθηση. Σπάνια μαθαίνουμε οτιδήποτε με την πρώτη έκθεση προς αυτό και τα παιδιά μας δεν διαφέρουν. Επίσης, όταν διδάσκεις επιθυμητές συμπεριφορές, στην πραγματικότητα προσπαθείς να εγκαθιδρύσεις συνήθειες και οι συνήθειες απαιτούν επανάληψη. Να το θυμάστε αυτό όταν προχωρήσετε να διδάξετε κάτι στο παιδί σας και να αποδεχτείτε ότι πιθανόν να πρέπει να το επαναλάβετε μια δυο φορές, ίσως και πολλές φορές. Αποδεχτείτε την επανάληψη σαν μια πραγματικότητα της μάθησης και απλά επαναλαμβάνετε πράγματα για τα παιδιά σας.\nΑυτό που μετρά είναι αυτό που λένε στον εαυτό τους\nΆσχετα με το πόσο θα θέλατε να υποκινήσετε και να ελέγξετε τα παιδιά σας, η δύναμη ελέγχου στη ζωή τους θα είναι αυτά που λένε στον εαυτό τους. Οι τεχνικές που χρησιμοποιούμε με τα παιδιά μας, πρέπει πάντα να στοχεύουν στο να καθοδηγήσουν τα παιδιά μας να κάνουν τις δικές τους θετικές δηλώσεις στον εαυτό τους. Δεν είναι τα δικά μας λόγια που καθοδηγούν τις πράξεις τους, είναι τα δικά τους λόγια.\nΝα στέλνετε ένα συνεχές μήνυμα αγάπης\nΑν επιθυμούμε τα παιδιά μας να μιλούν τη γλώσσα της αγάπης, τότε πρέπει να σιγουρευτούμε ότι τα εκθέτουμε στη γλώσσα της αγάπης πάνω σε μια συνεχόμενη βάση. Η αγάπη δεν είναι κάτι που το λες, είναι κάτι που το κάνεις. Για να στείλεις ένα μήνυμα αγάπης στα παιδιά σου, πρέπει να κάνεις επίδειξη. Η αγάπη δεν είναι ένα σπορ για θεατές. Τα παιδιά μας χρειάζονται να τους εκφράζεται αγάπη καθημερινώς. Πρέπει να τα αγκαλιάζουμε συχνά. Δεν πρέπει να επιτρέψουμε στους εαυτούς μας να είναι πολύ πολυάσχολοι για να ξοδέψουμε χρόνο μαζί τους- αρκετό χρόνο. Σταματάτε αυτό που κάνετε και αφουγκραστείτε. Όταν τα ακούτε, επιβεβαιώνεται ότι είναι σημαντικά για σας και τα αγαπάτε!